cyanic-selkie/wikianc huggingface dataset:
പരസംഗദ ഗെണ്ടെതിമ്മ
ആധുനിക കന്നഡ സാഹിത്യത്തിലെ ഒരു കവിയും കഥാകൃത്തും നോവലിസ്റ്റുമായ ശ്രീകൃഷ്ണ ആലനഹള്ളി രചിച്ച ഒരു നോവലാണ് '''പാവത്താൻ (പരസംഗദ ഗെണ്ടെതിമ്മ). '''ഗവ്വള്ളി എന്ന ഗ്രാമത്തിലെ ജീവിതങ്ങളെ പകർത്തുന്ന ഈ നോവൽ,ആ ഗ്രാമത്തിലെ അപരിഷ്കൃതമായ ചുറ്റുപാടുകളിലേയ്ക്ക്  എത്തുന്ന നാഗരിക വസ്തുക്കളുടേയും,സാധാരണ മനുഷ്യരുടെ മുഗ്ധമായ അവസ്ഥകളേയും  വരച്ചുകാട്ടുന്നു.
പുറത്തേക്കുള്ള കണ്ണികൾ
വർഗ്ഗം:കന്നഡ നോവലുകൾ
കൾച്ചറൽ ആന്റ് സോഷ്യൽ ഹിസ്റ്ററി(ജേണൽ)
സോഷ്യൽ ഹിസ്റ്ററി സൊസൈറ്റിയുടെ കീഴിൽ പ്രവർത്തിക്കുന്ന ബ്ലൂമ്സ്ബ്യൂരി ജേണൽസ് സംസ്ക്കാര-സാമൂഹിക ചരിത്രത്തെകുറിച്ച് 2004-ൽ പ്രസിദ്ധീകരണം ആരംഭിച്ച മൂന്നു മാസത്തിലൊരിക്കൽ പ്രസിദ്ധീകരിക്കുന്ന പീർ റിവ്യൂ അക്കാദമിക്ക് ജേണൽ ആണ് കൾച്ചറൽ ആന്റ് സോഷ്യൽ ഹിസ്റ്ററി.
സി.പി. സുരേന്ദ്രൻ
ജീവിതരേഖ
1958 ജൂൺ 9 ന് കേരളത്തിലെ ഒറ്റപ്പാലത്താണ് പവനൻ, പാർവ്വതി പവനൻ ദമ്പതികളുടെ മകനായി സുരേന്ദ്രൻ ജനിച്ചത്. തിരുവനന്തപുരം, ചെന്നൈ എന്നിവിടങ്ങളിലെ സ്കൂൾ വിദ്യാഭ്യാസ ശേഷം തൃശൂരിൽ നിന്ന് ബിരുദവും ഡൽഹി സർവകലാശാലയിൽ നിന്ന് ബിരുദാനന്തര ബിരുദവും നേടി.
രചനകൾ
ആൻ അയേൺ ഹാർവെസ്റ്റ്, ലോസ്റ്റ് ആൻഡ് ഫൗണ്ട്, ഹഡൽ , വൺ ലൗ ആൻഡ് ദ മെനി ലൈവ്സ് ഓഫ് ഓസിപ് ബി എന്നീ നോവലുകളും ജെമിനി 2, പൊസ്ത്യൂമസ് പോയെംസ്, കാനറീസ് ഓൺ ദ മൂൺ, പോർട്രൈറ്റ് ഓഫ് ദ സ്പേസ് വി ഒക്ക്യുപ്പൈ, അവൈലബിൾ ലൈറ്റ്: ന്യൂ ആൻഡ് കളൿറ്റഡ് പോയെംസ് എന്നീ കവിതാസമാഹാരങ്ങളും രചിച്ച സുരേന്ദ്രൻ ഗൗർ ഹരി ദസ്താൻ , മായ് ഘട്ട് എന്നീ ചിത്രങ്ങൾക്ക് തിരക്കഥയും രചിച്ചിട്ടുണ്ട്.
അവലംബം
വർഗ്ഗം:1958-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കോഴിക്കോട് സർവ്വകലാശാലയിൽ അദ്ധ്യാപകരായിരുന്നവർ
ഗുരി ആന്റ് ഗുറ
എഴുത്തുകാരൻ റീകോ നകഗാവയും, ചിത്രകാരനായ യൂറിക്കോ യമാവാക്കിയും ചേർന്ന് ജാപ്പനീസ് ഭാഷയിൽ തയ്യാറാക്കിയ കുട്ടികളുടെ പുസ്തകങ്ങളിലെ ഒരു പംക്തിയാണ് ഗുരി ആന്റ് ഗുറ (ぐりとぐら). പ്രധാന കഥാപാത്രങ്ങൾ രണ്ട് ആന്ത്രോപോമോർഫിക് ഫീൽഡ് എലികൾ ആണ്. 1963-ൽ ആദ്യത്തെ ഗുരി ആന്റ് ഗുറ പംക്തി ആരംഭിച്ചു. ജപ്പാനിലെ ഫുകുവിൻങ്കാൻ ഷോട്ടെൻ ആണ് ഈ പംക്തി പ്രസിദ്ധീകരിച്ചത്.
സൂചിപ്പിച്ച രചനകൾ
വർഗ്ഗം:ബാലസാഹിത്യം വർഗ്ഗം:ജാപ്പനീസ് ബാലസാഹിത്യം
ത്രിഗർത്തൻ
കുരുരാജ്യത്തിനും ശിബിദേശത്തിനും മധ്യേയാണ് ത്രിഗർത്തസാമ്രാജ്യം. ഇവിടത്തെ രാജാവായിരുന്നു സുശർമ്മാവ്‌. ഇദ്ദേഹം പാണ്ഡവരുടെ അജ്ഞാതവാസക്കാലത്ത് വിരാടരാജ്യത്തെ ആക്രമിച്ചു പശുക്കളെ അപഹരിക്കുകയും വിരാടനെ ബന്ധിക്കുകയും ചെയ്തു. ആ സമയം ഭീമസേനൻ ത്രിഗർത്തനെ തോല്പ്പിക്കുകയും ബന്ധിക്കുകയും ചെയ്തു. ഒടുവിൽ അര്ജുനന്റെ നിർദ്ദേശമനുസരിച്ച് ത്രിഗർത്തനെ മോചിപ്പിക്കുന്നു. ഭാരതയുദ്ധത്തിൽ, ഇവർ കൌരവപക്ഷം ചേർന്ന് യുദ്ധം ചെയ്തു. ത്രിഗർത്തത്തിലെ " സംശപ്തകന്മാർ " എന്ന സേന, ഭാരതയുദ്ധത്തിൽ അര്ജുനന്റെ പ്രധാന എതിരാളികളായിരുന്നു. അർജുനനെ വധിക്കാതെ ജീവനോടെ വരില്ലെന്ന് ഇവർ യുദ്ധക്കളത്തിൽ വച്ച് അഗ്നിസാക്ഷിയായി പ്രതിജ്ഞ ചെയ്തു. സമുദ്രം പോലെ പരന്നു വിശാലമായ ഈ സേനയെ അര്ജുനൻ സംഹരിച്ചു.
അവലംബം
വർഗ്ഗം:മഹാഭാരതത്തിലെ കഥാപാത്രങ്ങൾ
സ്ഥാനക്കാഴ്ച
രാജഭരണക്കാലത്ത് ചില പ്രത്യേക വ്യക്തികൾക്കോ കുടുംബങ്ങൾക്കോ രാജാവ് സ്ഥാനപ്പേരുകൾ നൽകി ബഹുമാനിച്ചിരുന്നു. ഇപ്രകാരം സ്ഥാനപ്പേരുകൾ കൽപ്പിച്ചു നൽകുന്നതിനു ഒരു നിശ്ചിത തുക പ്രസ്തുത വ്യക്തികളിൽ നിന്നോ, കുടുംബങ്ങളിൽ നിന്നോ ഈടാക്കിയിരുന്നു. ഇങ്ങനെ ഈടാക്കുന്ന തുകയെ ആണ് സ്ഥാനക്കാഴ്ച എന്നു പറയുന്നത്. നൽകപ്പെടുന്ന സ്ഥാനപ്പേരുകൾ ആ വ്യക്തിയുടെ പേരിനോടൊപ്പമോ, കുടുംബപ്പേരിനോടൊപ്പമോ ചേർക്കുന്നതിനും തടസ്സമില്ലായിരുന്നു.
അവലംബം
വർഗ്ഗം:പദസൂചികൾ
ചിത്രകീടം
ലഘുചിത്രം|ഒരു തരം അലങ്കാരമരത്തിൽ (horse chestnut tree) ചിത്രകീട ആക്രമണം ലഘുചിത്രം|ചിത്രകീടങ്ങളുടെ ചെറിയ ആക്രമണത്തിനിരയായ ഒരു ഇല ലഘുചിത്രം|തക്കാളിച്ചെടിയിൽ ലഘുചിത്രം|Phyllocnistis hyperpersea എന്നയിനം നിശാശലഭം  Persea borbonia ഇലയിൽ ഇലകൾ തിന്നു ജീവിക്കുന്ന ചില പ്രത്യേക തരം ഈച്ച, ശലഭം, വണ്ട്‌ എന്നിവയുടെ ലാർവകളെയാണ് ചിത്രകീടമെന്നു പറയുന്നത്. ഇല-ഭക്ഷിക്കുന്ന പ്രാണികളിൽ ബഹുഭൂരിപക്ഷവും നിശാശലഭം, (ലെപിഡോപ്റ്റെറ), സോഫ്‌ളൈസ് (സിംഫൈറ്റ, ഒരുതരം കടന്നൽ), ഈച്ചകൾ (ഡിപ്റ്റെറ) എന്നിവയാണ്, എന്നിരുന്നാലും ചില വണ്ടുകളും ഈ സ്വഭാവം പ്രകടിപ്പിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:ലാർവകൾ
തിരുമല
രോമപാദചിത്രശലഭങ്ങളുടെ ഒരു ജനുസ്സാണ് തിരുമല. 1880 ൽ ഫ്രെഡറിക് മൂർ ആണ് ഈ ജനുസ് സ്ഥാപിക്കുന്നത്. ആഫ്രിക്ക, ഏഷ്യ, ഓസ്‌ട്രേലിയ എന്നിവിടങ്ങളിൽ ഇതിലെ സ്പീഷിസുകൾ കാണപ്പെടുന്നു.
ബോൾബിറ്റിസ് അപ്പെൻഡിക്കുലേറ്റ
ഡ്രയോറ്റെറിഡേസീ കുടുംബത്തിലെ ഒരു പന്നൽച്ചെടിയാണ് ബോൾബിറ്റിസ് അപ്പെൻഡിക്കുലേറ്റ. . ഇത് നിത്യഹരിത വനങ്ങളിൽ കല്ലുകളിൽ പറ്റിച്ചേർന്ന് വളരുന്നു (lithophyte). ഇന്ത്യ, ശ്രീലങ്ക, ബംഗ്ലാദേശ്, മ്യാന്മാർ, കംബോഡിയ, ചൈന, ഹോങ് കോങ്, ജപ്പാൻ, ജാവ, മലേഷ്യ, ഫിലിപ്പീൻസ്, സുമാത്ര, തൈവാൻ, തായ്ലാൻഡ്, വിയറ്റ്നാം എന്നിവിടങ്ങളിൽ കണ്ടുവരുന്നു. കേരളത്തിൽ കണ്ണൂർ, കോഴിക്കോട്, വയനാട്, കോട്ടയം, ഇടുക്കി, പത്തനംതിട്ട, കൊല്ലം, തിരുവനന്തപുരം എന്നീ ജില്ലകളിൽ കണ്ടെത്തിയിട്ടുണ്ട്. മുകളിൽ നേരിയ രോമങ്ങളും താഴെ ശൽകങ്ങളും ഉള്ള ഇലകൾ(Fronds) രണ്ടുവിധത്തിലുണ്ട്(dimorphic). സ്പോറുകളുണ്ടാകാത്തവ കടും പച്ച നിറത്തിൽ പിച്ഛക ബഹുപത്രങ്ങളാണ്( pinnate). സ്പോറുകളുണ്ടാകുന്ന ഇലകൾ വീതികുറഞ്ഞവയാണ്. ഇരുണ്ട കാപ്പി/കറുപ്പു നിറമുള്ള സ്പൊറാഞ്ചിയ ഇലകളുടെ കീഴ്ഭാഗം മുഴുവൻ മൂടുന്നു.
പുറത്തേക്കുള്ള കണ്ണികൾ
വർഗ്ഗം:പന്നൽച്ചെടികൾ വർഗ്ഗം:നീലിയാർകോട്ടത്തെ സസ്യജാലം
കാൺഗറി ദേശീയോദ്യാനം
അമേരിക്കൻ ഐക്യനാടുകളിലെ തെക്കൻ കരോലിന സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് കാൺഗറി ദേശീയോദ്യാനം (ഇംഗ്ലീഷ്: Congaree National Park). 26,276 acre ആണ് ഈ ദേശീയോദ്യാനത്തിന്റെ വിസ്തൃതി. 2003 ലാണ് ഈ ദേശീയോദ്യാനത്തെ ഔദ്യോഗികമായി പ്രഖ്യാപിക്കുന്നത്. അമേരിക്കൻ ഐക്യനാടുകളിലെ ഇന്ന് അവശേഷിക്കുന്ന ഏറ്റവും വലുതും, പഴക്കം ചെന്നതുമായ ബോട്ടം ലാൻഡ് ഹാർഡ്വുഡ് വനങ്ങളുടെ സംരക്ഷണകേന്ദ്രംകൂടിയാണ് ഈ വനം. കിഴക്കൻ അമേരിക്കയിലെതന്നെ ഏറ്റവും ഉയരം കൂടിയ മരങ്ങളാണ് ഇവിടെ കണ്ടുവരുന്നത്. കാൺഗറി നദി ഈ ദേശീയോദ്യാനത്തിനുള്ളിലൂടെ ഒഴുകുന്നു. ദേശീയോദ്യനത്തിന്റെ വിസ്തൃതിയുടെ 57 ശതമാനം (15,000 acres) സംരക്ഷിത വനഭൂമിയായി പ്രഖ്യാപിച്ചിട്ടുണ്ട്.
അവലംബം
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
മറീന പിക്കോല
മറീന പിക്കോല (Marina Piccola) ("little harbor"; also Marina di Mulo) തെക്കുകിഴക്ക് ഫരാഗ്ലിയോണി കടലിനരികിലും, കാപ്രി ദ്വീപിന്റെ തെക്കുഭാഗത്തായി സ്ഥിതി ചെയ്യുന്നു. സാൻ ഗിക്കോമോയുടെ ചാർട്ടർഹൗസും അഗസ്റ്റസ് ഏരിയയിലെ ഗാർഡനുകളും മറീന പിക്ക്കോലയുമായി ബന്ധിപ്പിക്കുന്ന ചരിത്രപ്രാധാന്യമുള്ള ഹെയർപിൻ വളവുകളുള്ള പാകിയ നടപ്പാതയാണ് വിയാ ക്രുപ്പ്. മരിന ഗ്രാൻഡിനു മുൻപും' അഗസ്റ്റസ്, തിബെറിയസ് എന്നിവർ മറീന പിക്കോല ഉപയോഗിച്ചിരുന്നു.
അവലംബം
വർഗ്ഗം:ഇറ്റലിയിലെ തുറമുഖങ്ങളും ഹാർബറുകളും
വളാഞ്ചേരി ഹൈസ്കൂൾ
മലപ്പുറം ജില്ലയിലെ വളാഞ്ചേരിയിലെ ഒരു ഗവൺമെൻ്റ് എയ്ഡഡ് വിദ്യാലയമാണ് വളാഞ്ചേരി ഹൈസ്കൂൾ. വിദ്യാലയം വളാഞ്ചേരി മുൻസിപ്പാലിറ്റി ഡിവിഷൻ നമ്പർ 7 ൽ (താമരക്കുളം) സ്ഥിതി ചെയ്യുന്നു.
ചരിത്രം
ജില്ലയിലെ ഏറ്റവും പഴക്കമേറിയ വിദ്യാലയങ്ങളിലൊന്നായ ഈ വിദ്യാലയം എയ്ഡഡ് മേഖലയിലാണ് പ്രവർത്തിക്കുന്നത്. 1951-ൽ സ്ക്കൂൾ സ്ഥാപിച്ചു. ഫസ്റ്റ് ഫോം മുതൽ തേഡ് ഫോം വരെയുള്ള 3 ക്ളാസുകൾ. കുളമംഗലത്തിനടുത്തുള്ള പുത്തൻ കളം എന്നറിയപ്പെടുന്ന ഒരു നാലുകെട്ടിലാണ് ഹൈസ്ക്കൂൾ ആദ്യം ആരംഭിച്ചത്. ആദ്യത്തെ ഹെഡ്മാസ്റ്റര് ‍ശ്രി കെ.സി.കെ. രാജയായിരുന്നു. സർവ്വശ്രീ എം.ടി. ശ്രീകുമാരൻ നായർ, വി.എൻ. കൃഷ്ണയ്യർ, എം. ദാമോദരൻ നന്പൂതിരി, ആർ. എൻ. കക്കാട്, തരകൻ അങ്ങാടിപ്പുറം,കുമാരി എം. പി മറിയം എന്നിവർ ആദ്യത്തെ അധ്യാപകർ. 1952-ൽ സ്ക്കൂള് ‍വൈക്കത്തൂർ മൈലാടിക്കുന്നിൽ ചെരുവിൽ ഇന്നത്തെ സ്ഥലത്തേക്ക് മാറ്റി സ്ഥാപിച്ചു.
1955-ൽ വളാഞ്ചേരി ഹൈസ്ക്കൂളിന്റെ (30 ആൺകുട്ടികളും, 10 പെൺകുട്ടികളും ഉൾപ്പെട്ട ) ആദ്യത്തെ എസ്.എസ്.എൽ.സി. ബാച്ച് പുറത്തിറങ്ങി. വളാഞ്ചേരി ഹൈസ്ക്കൂൾ ജില്ലയിലെ മികച്ച വിദ്യാലയമായി മാറികൊണ്ടിരുന്നു. ശാസ്ത്ര-ഗണിതശാസ്ത്ര-പ്രവർത്തി പരിചയമേളകളിലും, കലാകായിക മത്സരങ്ങളിലും മികവുറ്റ വിദ്യാലയമായി. ഇവിടെ പഠിച്ച നിരവധി കുട്ടികൾ ജില്ലാ- സംസ്ഥാന മത്സരങ്ങളിൽ ഒന്നാം സ്ഥാനം ഉൾപ്പെടെ മികച്ച നിലവാരം പുലർത്തി. 1999-ൽ വളാഞ്ചേരി ഹൈസ്ക്കൂൾ- ബോയ്സ് ഹൈസ്ക്കൂൾ, ഗേൾസ് ഹൈസ്ക്കൂൾ എന്നിങ്ങനെ രണ്ട് വിദ്യലയമായി മാറി. 1999 -ൽബോയ്സ് ഹൈസ്ക്കൂൾ വളാഞ്ചേരി ഹയർസെക്കന്ററി സ്ക്കൂളായി ഉയർത്തപ്പെട്ടു. ഇന്ന് 5 മുതൽ 12 വരെ ക്ളാസ്സുകളിലാായി 2125 കുട്ടികൾ പഠിക്കുന്നു.
ഭൗതിക സൗകര്യങ്ങൾ
മൂന്ന് ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 6 കെട്ടിടങ്ങളിലായി 41 ക്ലാസ് മുറികളും ഹയർ സെക്കണ്ടറിക്ക് ഒരു കെട്ടിടത്തിലായി 6 ക്ലാസ് മുറികളുമുണ്ട്. വിശാലമായ ഒരു കളിസ്ഥലം വിദ്യാലയത്തിനുണ്ട്.
ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി ഏകദേശം അമ്പതോളം കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്. 5 മുതൽ 8-വരെയുള്ള ക്ലാസുകളിൽ കുട്ടികൾക്ക് ഉച്ചഭക്ഷണം നൽകിവരുന്നു. 9, 10 ക്ലാസുകളിൽ പഠിക്കുന്ന പാവപ്പെട്ട വിദ്യാർത്ഥികൾക്ക് പി.ടി.എ യുടെ സഹായത്തോടെ ഉച്ചഭക്ഷണം നൽകിവരുന്നുണ്ട്. ഭക്ഷണം ഉണ്ടാക്കുന്നതിന ഒരു പാചകപ്പുരയും സ്ക്കൂളിൽ ഉണ്ട്.ഹൈസ്കൂളിനം, ഹയർ സെക്കന്ററിക്കുമായി പ്രത്യകം സ്മാർട്ട് റൂമുകൾ ഉണ്ട്.
അവലംബം
വർഗ്ഗം:മലപ്പുറം ജില്ലയിലെ വിദ്യാലയങ്ങൾ
വർഷാശനം
മതധർമ്മസ്ഥാപനങ്ങളുടെ ഭൂമി പാട്ടത്തിനു കൊടുത്തതിന്റേയും സർക്കാർ നിശ്ചയിച്ച മര്യാദപാട്ടത്തിന്റേയും അടിസ്ഥാനത്തിൽ  മതധർമ്മസ്ഥാപനങ്ങൾക്ക് എല്ലാ വർഷവും നൽകുന്ന ഒരു സംഖ്യയെ ആണ് വർഷാശനം അഥവാ ആന്വിറ്റി (Annuity)എന്നു വിളിയ്ക്കുന്നത്.
അവലംബം
വർഗ്ഗം:പദസൂചികൾ
ഇമാനുവേൽ ഡി ആഞ്ചലോ
ലോസ് ഏഞ്ചൽസിലും ലണ്ടനിലുമായി പ്രവർത്തിക്കുന്ന ഒരു ഇറ്റാലിയൻ ഫോട്ടോഗ്രാഫറാണ് ഇമാനുവേൽ ഡി ആഞ്ചലോ. തന്റെ ഫോട്ടോഗ്രാഫിയിൽ പ്രകൃതിദത്ത വെളിച്ചവും ആധുനിക വാസ്തുവിദ്യയും ഉപയോഗിക്കാൻ അദ്ദേഹം ഇഷ്ടപ്പെടുന്നു.
ഡി ആഞ്ചലോ ജനിച്ചതും വളർന്നതും റോമിലാണ്. 2008-ൽ ലൈഫ്‌സ്‌റ്റൈൽ ബ്രാൻഡായ ലിവിൻകൂൾ അദ്ദേഹം സ്ഥാപിച്ചു.
2021-ൽ ഒന്നിലധികം സ്ത്രീകൾ ആഞ്ചലോ ലൈംഗികമായി ചൂഷണം ചെയ്തതായി ആരോപിച്ചു.
അബ്ദുൾകാദിർ ഇനാൻ
ആദ്യകാല ജീവിതവും വിദ്യാഭ്യാസവും
ജെക്കാറ്റെറിൻബർഗിന് സമീപമുള്ള സിഗേ ഗ്രാമത്തിലെ ഉലു ഖതായ് ഗോത്രത്തിലെ ഖസ്ബോറി കുടുംബത്തിലാണ് അദ്ദേഹം ജനിച്ചത്. അദ്ദേഹം പ്രാഥമിക വിദ്യാഭ്യാസം സിഗേയിൽ നേടി. 1905-ൽ ട്രോയിക്കിലെ വൊക്കേഷണൽ സ്കൂളിൽ ചേർന്നു. അവിടെ നിന്ന് 1914-ൽ ബിരുദം നേടി. തുടർന്ന് അദ്ദേഹം റഷ്യൻ സാമ്രാജ്യത്തിൽ സെക്കൻഡറി വിദ്യാഭ്യാസത്തിന്റെ അധ്യാപകനായിരുന്നു. ഒന്നാം ലോകമഹായുദ്ധസമയത്ത് റഷ്യൻ സാമ്രാജ്യത്തിന്റെ സൈന്യത്തിൽ സേവനമനുഷ്ഠിച്ചു. 1908 മുതൽ അദ്ദേഹം ഒറെൻബർഗിലെ വക്കിറ്റിനായി ലേഖനങ്ങൾ എഴുതി. തുടക്കത്തിൽ വിദ്യാഭ്യാസത്തിൽ ശ്രദ്ധ കേന്ദ്രീകരിച്ച അദ്ദേഹം താമസിയാതെ ബഷ്കിറുകളുടെ നരവംശശാസ്ത്രത്തിലേക്കും നാടോടി പാരമ്പര്യത്തിലേക്കും വ്യാപിച്ചു. ഒന്നാം ലോകമഹായുദ്ധത്തിനുശേഷം അദ്ദേഹം മോസ്കോയിലും സെന്റ് പീറ്റേഴ്‌സ്ബർഗിലും 1919 വരെ താമസിച്ചു. അവിടെ അദ്ദേഹം ലൈബ്രറികളിൽ ജോലി ചെയ്തു. 1919-ൽ അദ്ദേഹം ഉഫയിൽ ബഷ്കിരി പൈതൃകത്തിന്റെയും നാടോടിക്കഥകളുടെയും ഗവേഷണത്തിനായി ഒരു സൊസൈറ്റി സ്ഥാപിച്ചു. ബഷ്കീർ പ്രദേശങ്ങളിലെ ആദ്യകാല സോവിയറ്റ് സർക്കാരിൽ അദ്ദേഹം ഉൾപ്പെട്ടിരുന്നു. പ്രാദേശിക ഭരണകൂടവുമായുള്ള ബുദ്ധിമുട്ടുകൾ കാരണം അദ്ദേഹം ടച്ച്കെന്റിലേക്ക് പോയി. അവിടെ അദ്ദേഹം അക്കോയ് എന്ന പത്രത്തിന് വേണ്ടി എഴുതി. 1923-ൽ സോവിയറ്റ് യൂണിയൻ വിട്ട് അഷ്ഗാബത്ത്, ഇറാൻ, അഫ്ഗാനിസ്ഥാൻ, ഇന്ത്യ എന്നിവിടങ്ങളിൽ നിന്ന് യൂറോപ്പിലേക്ക് പോയി. അവിടെ അദ്ദേഹം പാരീസിലെയും ബെർലിനിലെയും ലൈബ്രറികളിൽ ജോലി ചെയ്തു.
തുർക്കിയിൽ
ഒടുവിൽ അദ്ദേഹം 1925-ൽ തുർക്കിയിൽ സ്ഥിരതാമസമാക്കി അവിടെ അദ്ദേഹം മെഹമ്മദ് ഫുആദ് കോപ്രുലു ന്റെ സഹായിയായിത്തീർന്നു. കൂടാതെ സൂര്യ ഭാഷാ സിദ്ധാന്തത്തിന്റെ വികസനത്തിൽ ഏർപ്പെട്ടു. 1928 നും 1932 നും ഇടയിൽ അദ്ദേഹം ടർക്കിഷ് ഫോക്ലോറിക് അസോസിയേഷനിലെ [tr] സയന്റിഫിക് കമ്മീഷനിൽ അംഗമായിരുന്നു. 1933-ൽ അദ്ദേഹം ടർക്കിഷ് ഭാഷാ അസോസിയേഷനിൽ നിയമിതനായി. 1935-ൽ അദ്ദേഹം അങ്കാറ സർവകലാശാലയിൽ ടർക്കോളജിയിൽ പ്രൊഫസറായി ചുമതലയേറ്റു.
അവലംബം
വർഗ്ഗം:ബഷ്കീർ നാടോടിക്കഥകൾ വർഗ്ഗം:1889-ൽ ജനിച്ചവർ വർഗ്ഗം:1976-ൽ മരിച്ചവർ
പുകവലിയുടെ ഗർഭകാല പ്രത്യാഘാതങ്ങൾ
പുകയിലയുടെ പൊതുവായ ആരോഗ്യ പ്രത്യാഘാതങ്ങൾക്ക് പുറമേ ഗർഭാവസ്ഥയിലെ പുകവലി ആരോഗ്യത്തിലും പ്രത്യുൽപാദനത്തിലും നിരവധി ദോഷകരമായ പ്രത്യാഘാതങ്ങൾ ഉണ്ടാക്കുന്നു. ഗർഭിണികളായ പുകവലിക്കാർക്കിടയിൽ ഗർഭച്ഛിദ്രത്തിന് പുകയിലയുടെ ഉപയോഗം ഒരു പ്രധാന ഘടകമാണെന്നും ഇത് ഗർഭസ്ഥ ശിശുവിന്റെ ആരോഗ്യത്തിന് മറ്റ് നിരവധി ഭീഷണികൾക്കും കാരണമാകുമെന്നും നിരവധി പഠനങ്ങൾ തെളിയിച്ചിട്ടുണ്ട്.
ഗർഭധാരണത്തിന് മുമ്പ് പുകവലി
ആരോഗ്യ പ്രവർത്തകർ, ഗർഭിണികൾ അല്ലെങ്കിൽ ഗർഭിണിയാകാൻ ആഗ്രഹിക്കുന്ന സ്ത്രീകൾ പുകവലി നിർത്താൻ നിർദ്ദേശിക്കുന്നു. ഗർഭധാരണത്തിനു മുമ്പും ശേഷവും ശേഷവും പുകവലി സാധാരണ ജനങ്ങളിൽ അസാധാരണമായ ഒരു സ്വഭാവമല്ല, എന്നാൽ അതിന്റെ ഫലമായി ആരോഗ്യത്തിന് ഹാനികരമായ പ്രത്യാഘാതങ്ങൾ ഉണ്ടാക്കാം, പ്രത്യേകിച്ച് അമ്മയ്ക്കും കുഞ്ഞിനും. 2011-ൽ, 24 യുഎസ് സംസ്ഥാനങ്ങളിൽ നിന്ന് ശേഖരിച്ച ഡാറ്റയിൽ ഏകദേശം 10% ഗർഭിണികൾ അവരുടെ ഗർഭത്തിൻറെ അവസാന മൂന്ന് മാസങ്ങളിലും പുകവലിക്കുന്നതായി റിപ്പോർട്ട് ചെയ്തിട്ടുണ്ട്.
അമേരിക്കൻ ജേർണൽ ഓഫ് പ്രിവന്റീവ് മെഡിസിനിൽ 1999-ൽ പ്രസിദ്ധീകരിച്ച ഒരു മെറ്റാ അനാലിസിസ് അനുസരിച്ച്, ഗർഭധാരണത്തിനു മുമ്പുള്ള പുകവലി, എക്ടോപിക് ഗർഭധാരണം ഉണ്ടാകാനുള്ള സാധ്യതയുമായി ശക്തമായി ബന്ധപ്പെട്ടിരിക്കുന്നു.
ഗർഭകാലത്തെ പുകവലി
പ്രെഗ്നൻസി റിസ്ക് അസസ്മെന്റ് മോണിറ്ററിംഗ് സിസ്റ്റം (PRAMS) 2008-ൽ യുണൈറ്റഡ് സ്റ്റേറ്റ്സിലെ 26 സംസ്ഥാനങ്ങളിലെ ആളുകളെ അഭിമുഖം ചെയ്ത് നടത്തിയ ഒരു പഠനമനുസരിച്ച്, ഏകദേശം 13% സ്ത്രീകളും ഗർഭാവസ്ഥയുടെ അവസാന മൂന്ന് മാസങ്ങളിൽ പുകവലിക്കുന്നതായി റിപ്പോർട്ട് ചെയ്തിട്ടുണ്ട്. ഗർഭാവസ്ഥയുടെ അവസാന മൂന്ന് മാസങ്ങളിൽ പുകവലിച്ച സ്ത്രീകളിൽ, 52% പേർ പ്രതിദിനം അഞ്ചോ അതിൽ താഴെയോ സിഗരറ്റ് വലിക്കുന്നതായി റിപ്പോർട്ട് ചെയ്തു, 27% പേർ പ്രതിദിനം ആറ് മുതൽ 10 വരെ സിഗരറ്റുകൾ വലിക്കുന്നു, 21% പേർ പ്രതിദിനം 11 അല്ലെങ്കിൽ അതിൽ കൂടുതൽ സിഗരറ്റുകൾ വലിക്കുന്നു.
യുണൈറ്റഡ് സ്റ്റേറ്റ്സിൽ, ഉദ്ദേശിക്കാതെ ഗർഭം ധരിക്കുന്ന സ്ത്രീകൾ ഗർഭകാലത്ത് പുകവലിക്കാനുള്ള സാധ്യത 30% കൂടുതലാണ്.
നിലവിലുള്ള ഗർഭധാരണത്തെ ബാധിക്കുന്നത്
ഗർഭാവസ്ഥയിൽ പുകവലിക്കുന്ന സ്ത്രീകൾക്ക് ഇനിപ്പറയുന്ന ഗർഭധാരണ സങ്കീർണതകൾ ഉണ്ടാകാനുള്ള സാധ്യത ഏകദേശം ഇരട്ടിയാണ്:
അകാല ജനനം
ഗർഭാവസ്ഥയിൽ പുകവലിക്കുന്ന സ്ത്രീകൾക്ക് മാസം തികയാതെയുള്ള ജനന സാധ്യത ഏകദേശം 1% കൂടുതലാണെന്ന് ചില പഠനങ്ങൾ കാണിക്കുന്നു, ഇത് ഏകദേശം -1% മുതൽ 1% വരെയാണ്.
പൊക്കിൾക്കൊടിയുടെ പ്രത്യാഘാതങ്ങൾ
ഗര്ഭപിണ്ഡത്തിലേക്കുള്ള രക്തയോട്ടം കുറയ്ക്കുന്നതിനാൽ, പുകവലി പ്ലാസന്റയുടെ പൊതുവായ വികാസത്തെ തടസ്സപ്പെടുത്തുകയും ചെയ്യും. മറുപിള്ള പൂർണമായി വികസിക്കാത്തപ്പോൾ, അമ്മയുടെ രക്തത്തിൽ നിന്ന് പ്ലാസന്റയിലേക്ക് ഓക്സിജനും പോഷകങ്ങളും കൈമാറുന്ന പൊക്കിൾക്കൊടിക്ക് ആവശ്യമായ ഓക്സിജനും പോഷകങ്ങളും ഗര്ഭപിണ്ഡത്തിന് കൈമാറാൻ കഴിയില്ല, അത് പൂർണമായി വളരാനും വികസിപ്പിക്കാനും കഴിയില്ല. ഈ അവസ്ഥകൾ പ്രസവസമയത്ത് കനത്ത രക്തസ്രാവത്തിന് കാരണമാകും, ഇത് അമ്മയെയും കുഞ്ഞിനെയും അപകടത്തിലാക്കും, എന്നിരുന്നാലും സിസേറിയൻ പ്രസവം മിക്ക മരണങ്ങളെയും തടയും.
ഗർഭധാരണം മൂലമുണ്ടാകുന്ന രക്താതിമർദ്ദം
പുകവലി ഗർഭധാരണം മൂലമുണ്ടാകുന്ന രക്താതിമർദ്ദം കുറയ്ക്കുന്നു എന്നതിന് പരിമിതമായ തെളിവുകളുണ്ട്, എന്നാൽ ഗർഭധാരണം ഒന്നിലധികം കുഞ്ഞുങ്ങളുള്ളപ്പോൾ (അതായത് ഇരട്ടകൾ, ട്രിപ്പിൾസ് മുതലായവയിൽ) ഇതിന് യാതൊരു സ്വാധീനവുമില്ല.
ടിക് ഡിസോർഡേഴ്സ്
മാതൃ പുകവലിയുടെ മറ്റ് ഫലങ്ങളിൽ ടൂറെറ്റ് സിൻഡ്രോം, ടിക് ഡിസോർഡേഴ്സ് എന്നിവയ്ക്കുള്ള സാധ്യത കൂടുതലാണ്. ടൂറെറ്റ് സിൻഡ്രോമും എഡിഎച്ച്ഡി, ഒസിഡി പോലുള്ള മറ്റ് വൈകല്യങ്ങളും ഉൾപ്പെടുന്ന ക്രോണിക് ടിക് ഡിസോർഡേഴ്സ് തമ്മിൽ ഒരു ബന്ധമുണ്ട്. അമേരിക്കൻ അക്കാദമി ഓഫ് ചൈൽഡ് ആൻഡ് അഡോളസന്റ് സൈക്യാട്രി ജേണലിൽ 2016-ൽ പ്രസിദ്ധീകരിച്ച ഒരു പഠനമനുസരിച്ച്, അമ്മ കടുത്ത പുകവലിക്കാരിയാണെങ്കിൽ, കുട്ടികൾ വിട്ടുമാറാത്ത ടിക് ഡിസോർഡറുമായി ജനിക്കാനുള്ള സാധ്യത വളരെ കൂടുതലാണ്. ഓരോ ദിവസവും പത്തോ അതിലധികമോ സിഗരറ്റുകൾ എന്ന നിലയിൽ കനത്ത പുകവലിയെ നിർവചിക്കാം. ഈ കടുത്ത പുകവലിയിലൂടെ, കുട്ടിക്ക് വിട്ടുമാറാത്ത ടിക് ഡിസോർഡർ ഉണ്ടാകാനുള്ള സാധ്യത 66% വരെ ഉയർന്നതായി ഗവേഷകർ കണ്ടെത്തി. ഗർഭകാലത്ത് അമ്മ പുകവലിക്കുന്നത് എഡിഎച്ച്ഡി പോലുള്ള മാനസിക വൈകല്യങ്ങളുമായും ബന്ധപ്പെട്ടിരിക്കുന്നു. ടൂറെറ്റ് സിൻഡ്രോമിനുള്ള അപകടസാധ്യത വർധിക്കുമ്പോൾ, രണ്ടോ അതിലധികമോ മാനസിക വൈകല്യങ്ങൾ ഉണ്ടാകുമ്പോൾ അപകടസാധ്യത വർദ്ധിക്കുന്നു, കാരണം അമ്മയുടെ പുകവലി മാനസികരോഗങ്ങൾ ഉണ്ടാകാനുള്ള ഉയർന്ന സാധ്യതയിലേക്ക് നയിക്കുന്നു.
ക്ലെഫ്റ്റ് പാലറ്റ്
പുകവലിക്കുന്ന ഗർഭിണികൾക്ക് മുറിച്ചുണ്ടും മുറിയണ്ണാക്കും ഉള്ള കുട്ടി ഉണ്ടാകാനുള്ള സാധ്യതയുണ്ട്.
കുറഞ്ഞ ജനന ഭാരം
ഗര്ഭകാലത്തു പുകവലിക്കുന്നത് ജനനഭാരം കുറയുന്നതിനും ഗര്ഭപിണ്ഡത്തിന്റെ വൈകല്യത്തിനും കാരണമാകും. കുറഞ്ഞ ഭാരമുള്ള കുഞ്ഞുങ്ങളുടെ സാധ്യതയെ പുകവലി ഏതാണ്ട് ഇരട്ടിയാക്കുന്നു. 2004-ൽ, പുകവലിക്കാരിൽ ജനിച്ച കുട്ടികളിൽ 11.9% പേർക്ക് തൂക്കം കുറവായിരുന്നു, പുകവലിക്കാത്തവർക്ക് ജനിച്ച കുട്ടികളിൽ ഇത് 7.2% മാത്രമാണ്. കൂടുതൽ വ്യക്തമായി പറഞ്ഞാൽ, പുകവലിക്കാർക്ക് ജനിക്കുന്ന കുഞ്ഞുങ്ങൾക്ക് പുകവലിക്കാത്ത ആളുകൾക്ക് ജനിക്കുന്ന ശിശുക്കളേക്കാൾ ശരാശരി 200 ഗ്രാം ഭാരം കുറവാണ്.
സിഗരറ്റ് പുകയിലെ നിക്കോട്ടിൻ മറുപിള്ളയിലെ രക്തക്കുഴലുകളെ സങ്കോചിപ്പിക്കുകയും വിഷ വസ്തുവായ കാർബൺ മോണോക്സൈഡ് ഗര്ഭപിണ്ഡത്തിന്റെ രക്തപ്രവാഹത്തിലേക്ക് പ്രവേശിക്കുകയും ചുവന്ന രക്താണുക്കളിലെ ഹീമോഗ്ലോബിൻ വഹിക്കുന്ന വിലയേറിയ ഓക്സിജൻ തന്മാത്രകളെ മാറ്റിസ്ഥാപിക്കുകയും ചെയ്യുന്നു. ശരാശരി, പുകവലിക്കുന്ന അമ്മമാർക്ക് ജനിക്കുന്ന കുഞ്ഞുങ്ങൾ സാധാരണഗതിയിൽ വളരെ നേരത്തെ ജനിക്കുന്നതും കുറഞ്ഞ ജനന ഭാരം (2.5 കിലോഗ്രാം അല്ലെങ്കിൽ 5.5 പൗണ്ടിൽ താഴെ) ഉള്ളതുമാണ് എന്ന വസ്തുതയ്ക്ക് ഈ ഫലങ്ങൾ കാരണമാകുന്നു, ഇത് മൂലം കുഞ്ഞിന് അസുഖം വരാനോ മരിക്കാനോ സാധ്യത കൂടുതലാണ്.
മാസം തികയാതെയും കുറഞ്ഞ ഭാരമുള്ള ശിശുക്കൾക്കും ഗുരുതരമായ ആരോഗ്യപ്രശ്നങ്ങൾ ഉണ്ടാകാനുള്ള സാധ്യത കൂടുതലാണ്. ഇത്തരം നവജാതശിശുക്കൾക്ക് സെറിബ്രൽ പാൾസി (ശാരീരിക വൈകല്യങ്ങൾക്ക് കാരണമാകുന്ന ഒരു കൂട്ടം മോട്ടോർ അവസ്ഥകൾ), ബൗദ്ധിക വൈകല്യങ്ങൾ, പഠന പ്രശ്നങ്ങൾ എന്നിവ പോലുള്ള ദീർഘകാല ആജീവനാന്ത വൈകല്യങ്ങൾ വരാൻ സാധ്യതയുണ്ട്.
മറ്റ് ജനന വൈകല്യങ്ങൾ
പുകവലി മറ്റ് ജനന വൈകല്യങ്ങൾ, മസ്തിഷ്കത്തിന്റെ വികാസം, ശ്വാസകോശ ഘടനയിൽ മാറ്റം, സെറിബ്രൽ പാൾസി എന്നിവയ്ക്കും കാരണമാകും. യുണൈറ്റഡ് സ്റ്റേറ്റ്സിലെ എല്ലാ ഗർഭിണികളും പുകവലി നിർത്തിയാൽ, ഗർഭസ്ഥ ശിശു മരണത്തിൽ 11% കുറവും നവജാതശിശു മരണങ്ങളിൽ 5% കുറവും ഉണ്ടാകുമെന്ന് അടുത്തിടെ യുഎസ് പബ്ലിക് ഹെൽത്ത് സർവീസ് റിപ്പോർട്ട് ചെയ്തു.
ഭാവിയിലെ പൊണ്ണത്തടി
ഗർഭാവസ്ഥയിൽ അമ്മ പുകവലിക്കുന്നത് ഭാവിയിൽ കൗമാരക്കാരുടെ അമിതവണ്ണത്തിന് കാരണമാകുമെന്ന് അടുത്തിടെ നടന്ന ഒരു പഠനം സൂചിപ്പിക്കുന്നു. പുകവലിക്കാത്ത അമ്മമാരുള്ള കൗമാരപ്രായക്കാരുമായി താരതമ്യപ്പെടുത്തുമ്പോൾ, പുകവലിക്കുന്ന അമ്മമാരുള്ള കൗമാരക്കാർക്ക് ശരീരത്തിലെ കൊഴുപ്പ് ശരാശരി 26% കൂടുതലും വയറിൽ കൊഴുപ്പ് 33% കൂടുതലും ഉള്ളതായി കണ്ടെത്തി. ഗർഭകാലത്തെ പുകവലി അമിതവണ്ണവുമായി ബന്ധപ്പെട്ട് ഗര്ഭപിണ്ഡത്തിന്റെ ജനിതക പ്രോഗ്രാമിംഗിനെ ബാധിക്കുമെന്ന് കരുതപ്പെടുന്നു. ഈ വ്യത്യാസത്തിന്റെ കൃത്യമായ സംവിധാനം നിലവിൽ അജ്ഞാതമാണെങ്കിലും, മൃഗങ്ങളിൽ നടത്തിയ പഠനങ്ങൾ സൂചിപ്പിക്കുന്നത് നിക്കോട്ടിൻ കഴിക്കുന്ന പ്രേരണകളും ഊർജ്ജ ഉപാപചയവും കൈകാര്യം ചെയ്യുന്ന മസ്തിഷ്ക പ്രവർത്തനങ്ങളെ ബാധിച്ചേക്കാമെന്നാണ്. ഈ വ്യത്യാസങ്ങൾ ആരോഗ്യകരവും സാധാരണവുമായ ഭാരം നിലനിർത്തുന്നതിൽ കാര്യമായ സ്വാധീനം ചെലുത്തുന്നതായി തോന്നുന്നു. മസ്തിഷ്ക പ്രവർത്തനത്തിലെ ഈ മാറ്റത്തിന്റെ ഫലമായി, കൗമാരക്കാരിലെ പൊണ്ണത്തടി പ്രമേഹം (രോഗബാധിതനായ വ്യക്തിയുടെ രക്തത്തിലെ ഗ്ലൂക്കോസ് അളവ് വളരെ ഉയർന്നതും ശരീരത്തിന് നിയന്ത്രിക്കാൻ കഴിയാത്തതുമായ അവസ്ഥ), രക്താതിമർദ്ദം ( ഉയർന്ന രക്തസമ്മർദ്ദം), ഹൃദയ സംബന്ധമായ അസുഖം (ഹൃദയവുമായി ബന്ധപ്പെട്ട ഏത് അവസ്ഥയും എന്നാൽ സാധാരണയായി അമിതമായ കൊഴുപ്പ് അടിഞ്ഞുകൂടുന്നത് മൂലം ധമനികളുടെ കട്ടികൂടൽ) എന്നിവ സംഭവിക്കാം.
ഗർഭധാരണത്തിനു ശേഷം പുകവലി
ഗർഭകാലത്തും ജനനത്തിനു ശേഷവും പുകവലിക്കുന്ന അമ്മമാരുടെ ശിശുക്കൾക്ക് സഡൻ ഇൻഫന്റ് ഡെത്ത് സിൻഡ്രോം (SIDS) വരാനുള്ള സാധ്യത കൂടുതലാണ്.
മുലയൂട്ടൽ
പ്രസവത്തിനു ശേഷവും ഒരാൾ പുകവലിക്കുന്നത് തുടരുകയാണെങ്കിൽ, മുലയൂട്ടൽ പൂർണ്ണമായും ഒഴിവാക്കുന്നതിനേക്കാൾ മുലപ്പാൽ നൽകുന്നത് പ്രയോജനകരമാണ്. പല സാംക്രമിക രോഗങ്ങളിൽ നിന്നും പ്രത്യേകിച്ച് വയറിളക്കത്തിൽ നിന്നും മുലപ്പാൽ സംരക്ഷണം നൽകുമെന്നതിന് തെളിവുകളുണ്ട്. മുലപ്പാലിലൂടെ നിക്കോട്ടിൻ ശിശുക്കളിൽ എത്തുന്നെങ്കിൽ പോലും, ഫോർമുല ഭക്ഷണം കഴിക്കുന്ന ശിശുക്കളുമായി താരതമ്യപ്പെടുത്തുമ്പോൾ മുലപ്പാൽ കുടിക്കുന്നവരിൽ അക്യൂട്ട് റെസ്പിറേറ്ററി രോഗത്തിനുള്ള സാധ്യത ഗണ്യമായി കുറയുന്നു. അതായത് ഇത് സൂചിപ്പിക്കുന്നത്, മുലയൂട്ടലിന്റെ ഗുണങ്ങൾ മുലപ്പാലിലൂടെ സംഭവിക്കാവുന്ന നിക്കോട്ടിൻ എക്സ്പോഷറിന്റെ അപകടസാധ്യതകളെക്കാൾ കൂടുതലാണ് എന്നാണ്.
നിഷ്ക്രിയ പുകവലി
നിഷ്ക്രിയ പുകവലി കുട്ടികളുടെ സഡൻ ഇൻഫന്റ് ഡെത്ത് സിൻഡ്രോം (SIDS), ആസ്ത്മ,  ശ്വാസകോശ അണുബാധകൾ,    ശ്വാസകോശ പ്രവർത്തനവും ശ്വാസകോശ വളർച്ചയും ആയി ബന്ധപ്പെട്ട വൈകല്യങ്ങൾ, ക്രോൺസ് രോഗം, പഠന ബുദ്ധിമുട്ടുകളും ന്യൂറോ ബിഹേവിയറൽ ഇഫക്റ്റുകളും,  ദന്തക്ഷയത്തിന്റെ വർദ്ധനവ്, മധ്യ ചെവിയിലെ അണുബാധയ്ക്കുള്ള സാധ്യത എന്നിവ ഉൾപ്പെടെയുള്ള നിരവധി അപകടസാധ്യതകളുമായി ബന്ധപ്പെട്ടിരിക്കുന്നു..
പുറം കണ്ണികൾ
വർഗ്ഗം:ഗർഭിണികളിലെ ആരോഗ്യ പ്രശ്നങ്ങൾ
മാർഗരറ്റ് വൈസ് ബ്രൌൺ
മാർഗരറ്റ് വൈസ് ബ്രൌൺ (ജീവിതകാലം: മെയ് 23, 1910 – നവംബർ 13, 1952) ഒരു അമേരിക്കൻ എഴുത്തുകാരിയും ബാലസാഹിത്യകാരിയുമായിരുന്നു. അവരുടെ പുസ്തകങ്ങളിൽ ചിത്രകഥാപുസ്തകങ്ങളായ "Goodnight Moon", "The Runaway Bunny" എന്നിവയും ഉൾപ്പെടുന്നു. ഇവ രണ്ടിലും ചിത്രങ്ങൾ വരച്ചത് ക്ലമൻറ് ഹർഡ് ആയിരുന്നു.
ജീവിതരേഖ
മാതാപിതാക്കളുടെ മൂന്നു കുട്ടികളിൽ നടുവിലുള്ളയാളായിരുന്നു മാർഗരറ്റ്. മാതാപിതാക്കൾ രമ്യതയിലായിരുന്നില്ല. ന്യൂയോർക്കിലെ ബ്രൂക്ൿലിനു സമീപമുള്ള ഗ്രീൻപോയിൻറിലാണ് അവർ ജനിച്ചത്. അവർ ബെഞ്ചമിൻ ഗ്രാറ്റ്‍സ് ബ്രൌണിൻറെ (ഒരു അമേരിക്കൻ രാഷ്ട്രീയനേതാവായിരുന്ന ഇദ്ദേഹം സെനറ്ററും മിസൌറിയുടെ ഇരുപതാമത്തെ ഗവർണറുമായിരുന്നു) പേരക്കുട്ടിയായിരുന്നു. മാതാപിതാക്കൾ ഇന്ത്യയിലും കണക്റ്റിക്കട്ടിലെ കാൻറർബറിയിലും ജീവിച്ചപ്പോൾ 1923 ൽ മാർഗരറ്റ് സ്വിറ്റ്സർലൻറലെ ലൌസാന്നെയിലുളള ചാറ്റ്യൂ ബ്രില്ല്യൻറ്‍മോണ്ട് ബോർഡിംഗ് സ്കൂളിൽ ചേർന്നു പഠനം നടത്തുകയായിരുന്നു. 1925 ൽ അവർ ദ ക്യൂ ഫോറസ്റ്റ് സ്കൂളിൽ ചേർന്നു ശേഷം മസാച്ചുസെറ്റ്ലിലെ വെല്ലസ്ലിയിലുള്ള ഡാന ഹാൾ സ്കൂളിലും പഠനം തുടർന്നു. 1928 ൽ ബിരുദമെടുത്തശേഷം വിർജീനിയയിലെ റോണോക്കെയിലെ ഹോള്ളിൻസ് കോളജിൽ ഉപരിപഠനത്തിനു ചേർന്നു. 1932 ൽ ഹോള്ളിൻസ് കോളജിൽനിന്ന് ഇംഗ്ലീഷിൽ ബി.എ. ബിരുദമെടുത്തതിനുശേഷം ഒരു അദ്ധ്യാപികയായി ജോലിക്കു ചേരുകയും ചിത്രരചന അഭ്യസിക്കുകയും ചെയ്തിരുന്നു. ന്യൂയോർക്ക് നഗരത്തിലെ ബാങ്ക് സ്ട്രീറ്റ് എക്സ്പിരിമെൻറൽ സ്കൂളിൽ ജോലി ചെയ്തുകൊണ്ടിരിക്കെ അവർ കുട്ടികൾക്കുള്ല ഗ്രന്ഥങ്ങളുടെ രചന ആരംഭിച്ചു.
കുറിക്കണ്ണൻ കാട്ടുപുള്ള്
ആംഗലേയത്തിൽ Orange-headed Thrush അല്ലെങ്കിൽ White-throated Ground Thrush എന്നൊക്കെ അറിയപ്പെടുന്ന പക്ഷിയാണ് കുറിക്കണ്ണൻ കാട്ടുപുള്ള് അഥവാ ചെന്തലയൻ കാട്ടുപുള്ള്   {ശാനാ|Geokichla citrina cyanotus}}. ഇന്ത്യൻ ഉപഭൂഖണ്ഡം, തെക്കു കിഴക്കൻ ഏഷ്യ എന്നിവിടങ്ങളിലെ ഇടതൂർന്ന വനങ്ങളിൽ കാണുന്ന ഇവ പ്രാണികൾ, മണ്ണിര, പഴങ്ങൾ എന്നിവ ഭക്ഷിക്കുന്നവയാണ്. കൂട്ടം ചേരുന്നവയല്ലാത്ത ഈയിനത്തിലെ പക്ഷികൾ മരങ്ങളിലാണ് കൂടുണ്ടാക്കുന്നത്.
മാർഗരറ്റ് വൈസ് ബ്രൌൺ
ജീവിതരേഖ
മാർഗരറ്റ് ബ്രൌണിൻറെ ആദ്യ കുട്ടികളുടെ ഗ്രന്ഥം ഹാർപർ & ബ്രദേർസ് 1937 ൽ പ്രസിദ്ധീകരിച്ച "When the Wind Blew" ആണ്.
കുറിക്കണ്ണൻ കാട്ടുപുള്ള്
വിവരണം
പൂവന് ചാരനിറത്തിലുള്ള മുകൾഭാഗവും തലയും അടിവശവും
2.05-2.35 സെ.മീ നീളം ആണ് പക്ഷിയ്ക്കുള്ളത്, തൂക്കം 47–60ഗ്രാം.
മാർഗരറ്റ് വൈസ് ബ്രൌൺ
അവലംബം
വർഗ്ഗം:1910-ൽ ജനിച്ചവർ വർഗ്ഗം:1952-ൽ ജനിച്ചവർ വർഗ്ഗം:അമേരിക്കൻ എഴുത്തുകാർ വർഗ്ഗം:ബാലസാഹിത്യകാരന്മാർ വർഗ്ഗം:ഉഭയവർഗപ്രണയികളായ സ്ത്രീകൾ
പൊന്നുംവില
സ്വകാര്യ സ്ഥാപനങ്ങളിൽ നിന്നോ,സ്വകാര്യവ്യക്തികളിൽ നിന്നോ സർക്കാരിന്റെ ആവശ്യത്തിലേയ്ക്കോ,പൊതുജനങ്ങളൂടെ ആവശ്യത്തിലേയ്ക്കോ സ്ഥലം പ്രത്യേക നടപടിക്രമം പാലിച്ച്  ഏറ്റെടുക്കുമ്പോൾ ഭൂവുടമകൾക്കു നൽകുന്ന പ്രതിഫലത്തെയാണ് പൊന്നുംവില എന്നതുകൊണ്ട് ഉദ്ദേശിയ്ക്കുന്നത്.
കുറിക്കണ്ണൻ കാട്ടുപുള്ള്
പ്രജനനം
3-5 വരെ ഇളം മഞ്ഞ അല്ലെങ്കിൽ മങ്ങിയ നീല, ചാരനിറം, പച്ച നിറത്തിൽ ചുവന്ന പൊട്ടുകളുള്ള മുട്ടകളിടും. 13-14 ദിവസത്തിനകം മുട്ട വിരിയും. 12 ദിവസംകോണ്ട് കുഞ്ഞുങ്ങൾ കൂട് വിടും.
പൊന്നുംവില
അവലംബം
വർഗ്ഗം:പദസൂചികൾ
കുറിക്കണ്ണൻ കാട്ടുപുള്ള്
പ്രജനനം
കൊമ്പൻ‌കുയിൽ ഇവയുടെ കൂട്ടിലാണ് മുട്ടയിടുന്നത്. എന്നാൽ കൊമ്പൻ‌കുയിൽ,  നാട്ടു കുയിലിനെ പോലെ ആതിഥേയരുടെ മുട്ടയ്ക്ക് കേടുവരുത്തുകയില്ല..
ഉള്ളുങ്കൽ ചെറുകിട ജലവൈദ്യുതപദ്ധതി
പ്രതിവർഷം 32 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ നിർദ്ദേശപ്രകാരം Energy Development Company Limited (EDCL) സ്വകാര്യ മേഖലയിൽ നിർമിച്ച (Independent) ചെറുകിട ജലവൈദ്യുത പദ്ധതിയാണ് ഉള്ളുങ്കൽ ചെറുകിട ജലവൈദ്യുതപദ്ധതി, , .പത്തനംതിട്ട ജില്ല യിലെ റാന്നി ക്കു സമീപം ചിറ്റാർ ഗ്രാമപഞ്ചായത്തിലെ  ചിറ്റാറിൽ ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്. പദ്ധതിയിൽ ഒരു  തടയണ യും ഒരു പവർ ഹൗസും    ഉൾപ്പെടുന്നു.
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) ഉള്ളുങ്കൽ പവർ ഹൗസ്
1) ഉള്ളുങ്കൽ തടയണ
വൈദ്യുതി ഉത്പാദനം
ഉള്ളുങ്കൽ ചെറുകിട ജലവൈദ്യുത പദ്ധതിക്ക് വേണ്ടി പമ്പ നദി യുടെ പോഷക നദിയായ കക്കാടാർ പുഴയിൽ ഒരു ചെറിയ തടയണ നിർമിച്ചു. തടയണയോടു ചേർന്ന് തന്നെ പുഴയിൽ പവർ ഹൌസ് നിർമിച്ചു 3.5 മെഗാവാട്ടിന്റെ 2 ടർബൈനുകൾ (Kaplan -type)   ഉപയോഗിച്ച് 7 മെഗാവാട്ട്   വൈദ്യുതി ഉത്പാദിപ്പിക്കുന്നു. വാർഷിക ഉൽപ്പാദനം 32 MU ആണ്. 2009 ൽ പദ്ധതി  കമ്മീഷൻ ചെയ്തു.
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
വേദ് പ്രകാശ് ശർമ
ഹിന്ദി ജനപ്രിയ നോവലിസ്റ്റും തിരക്കഥാകൃത്തുമാണ് വേദ് പ്രകാശ് ശർമ. നൂറ്റമ്പതിലധികം നോവലുകൾ രചിച്ചിട്ടുണ്ട്.
അവലംബം
വർഗ്ഗം:1955-ൽ ജനിച്ചവർ വർഗ്ഗം:ജൂൺ 10-ന് ജനിച്ചവർ വർഗ്ഗം:2017-ൽ മരിച്ചവർ വർഗ്ഗം:ഫെബ്രുവരി 17-ന് മരിച്ചവർ വർഗ്ഗം:ഇന്ത്യൻ നോവലെഴുത്തുകാർ വർഗ്ഗം:ഇന്ത്യൻ ചലച്ചിത്ര തിരക്കഥാകൃത്തുകൾ വർഗ്ഗം:ഹിന്ദി-ഭാഷയിലെ എഴുത്തുകാർ വർഗ്ഗം:പൾപ് ഫിക്ഷൻ എഴുത്തുകാർ
എലിസ്ക വിൻസെന്റ്
ഫ്രാൻസിലെ ഒരു ഉട്ടോപ്യൻ സോഷ്യലിസ്റ്റും തീവ്രവാദ ഫെമിനിസ്റ്റുമായിരുന്നു എലിസ്ക വിൻസെന്റ് (നീ എലിസ്ക ഗിറാർഡ് 1841-1914). മധ്യകാലഘട്ടത്തിൽ നിലനിന്നിരുന്ന പൗരാവകാശങ്ങൾ സ്ത്രീകൾക്ക് നഷ്ടപ്പെട്ടുവെന്നും അവ പുനഃസ്ഥാപിക്കണമെന്നും അവർ വാദിച്ചു. 1880 കളുടെ അവസാനത്തിലും 1890 കളിലും പാരീസിലെ ഫെമിനിസ്റ്റുകളിൽ ഏറ്റവും സ്വാധീനം ചെലുത്തിയ ഒരാളായിരുന്നു അവർ. പത്തൊൻപതാം നൂറ്റാണ്ടിലെയും ഇരുപതാം നൂറ്റാണ്ടിന്റെ തുടക്കത്തിലെയും ഫെമിനിസ്റ്റ് പ്രസ്ഥാനത്തെക്കുറിച്ച് അവർ വിപുലമായ ആർക്കൈവുകൾ സൃഷ്ടിച്ചുവെങ്കിലും അവ നഷ്ടപ്പെട്ടു.
ആദ്യകാലങ്ങളിൽ
1841 ൽ യൂറി-എറ്റ്-ലോയറിലെ മെസിയറസിലാണ് എലിസ്ക ഗിറാർഡ് ജനിച്ചത്. അവരുടെ പിതാവ് ഒരു കരകൗശലക്കാരനായിരുന്നു. 1848 ലെ ഫ്രഞ്ച് വിപ്ലവത്തിൽ റിപ്പബ്ലിക്കൻ എന്ന നിലയിൽ പങ്കെടുത്തതിന് അദ്ദേഹത്തെ ജയിലിലടച്ചു. സ്ത്രീകളുടെ അവകാശങ്ങൾ ഉന്നയിച്ചുകൊണ്ട് അവർ സൊസൈറ്റി ഫോർ ക്ലെയിമിംഗ് ഓഫ് വിമൻസ് റൈറ്റ്സിൽ ചേരുകയും 1866 ൽ ആൻഡ്രെ ലിയോയുടെ വീട്ടിൽ വച്ച് ആദ്യമായി പങ്കെടുക്കുകയും ചെയ്തു. അംഗങ്ങളിൽ പോൾ മിങ്ക്, ലൂയിസ് മിഷെൽ, എലി റെക്ലസ്, അദ്ദേഹത്തിന്റെ ഭാര്യ നോമി, Mme ജൂൾസ് സൈമൺ, കരോലിൻ ഡി ബറാവു മരിയ ഡെറൈമസ് എന്നിവരും ഉൾപ്പെടുന്നു. അംഗങ്ങൾക്ക് വിവിധ കാഴ്ചപ്പാടുകളുണ്ടായിരുന്നുവെങ്കിലും പെൺകുട്ടികളുടെ വിദ്യാഭ്യാസം മെച്ചപ്പെടുത്തുകയെന്ന പൊതു ലക്ഷ്യത്തിനായി പ്രവർത്തിക്കാൻ സമ്മതിച്ചു. വിൻസെന്റ് ഒരു ഉട്ടോപ്യൻ സോഷ്യലിസ്റ്റ് കൂടിയായിരുന്നു.1871-ൽ അവർ പാരീസ് കമ്മ്യൂണിനെ പിന്തുണച്ചു.1878 ൽ എലിസ്ക വിൻസെന്റ് ഒരു തൊഴിലാളി കോൺഗ്രസിന്റെ പ്രതിനിധിയായിരുന്നു.
ഉറവിടങ്ങൾ
വർഗ്ഗം:1841-ൽ ജനിച്ചവർ വർഗ്ഗം:1914-ൽ മരിച്ചവർ
ഗ്ലേഷ്യൽ തടാകം
ഹിമാനിയുടെ രൂപാന്തരണത്തിന്റെ ഫലമായി സൃഷ്ടിക്കപ്പെടുന്ന ജലാശയമാണ് ഗ്ലേഷ്യൽ തടാകം. ഹിമാനി ഉണ്ടാകുന്നതിലൂടെ ആദ്യം കര ഇല്ലാതാകുകയും പിന്നീട് ഒഴുകിനടക്കുന്ന മഞ്ഞുകട്ട ഉരുകുകയും ചെയ്യുമ്പോൾ തടാകം രൂപം കൊള്ളുന്നു.
രൂപീകരണം
ഏകദേശം 10,000 വർഷങ്ങൾക്ക് മുമ്പ് അവസാന ഹിമയുഗത്തിന്റെ അന്ത്യത്തോടടുത്ത് ഹിമാനികൾ പിൻവാങ്ങാൻ തുടങ്ങി. പിൻവാങ്ങുന്ന ഹിമാനികൾ പലപ്പോഴും ഡ്രംലിനുകൾക്കോ കുന്നുകൾക്കോ ഇടയിലുള്ള പൊള്ളയായ ഭാഗങ്ങളിൽ വലിയ മഞ്ഞുകട്ടകൾ അവശേഷിപ്പിക്കുന്നു. ഹിമയുഗം അവസാനിച്ചതോടെ ഇവ ഉരുകി തടാകങ്ങൾ സൃഷ്ടിച്ചു. വടക്കുപടിഞ്ഞാറൻ ഇംഗ്ലണ്ടിലെ തടാക ജില്ലയിൽ ഇത് വ്യക്തമാണ്. ഹിമയുഗാനന്തര അവശിഷ്ടങ്ങൾ സാധാരണയായി 4 മുതൽ 6 മീറ്റർ വരെ ആഴത്തിലാണ് കാണപ്പെടുന്നത്. ഈ തടാകങ്ങൾ പലപ്പോഴും ഡ്രംലിനുകളാൽ ചുറ്റപ്പെട്ടിരിക്കുന്നു. മൊറൈൻസ്, എസ്കറുകൾ, മണ്ണൊലിപ്പ് ഫലമായുണ്ടാകുന്ന സവിശേഷതകളായ സ്ട്രൈക്കുകളും ചാറ്റർ മാർക്കുകളും ഹിമാനിയുടെ മറ്റ് തെളിവുകളാണ്. കഴിഞ്ഞ ഹിമയുഗത്തിൽ ഹിമാനികൾ നിറഞ്ഞ പ്രദേശങ്ങളിലെ ലാൻഡ്‌ഫോമുകളുടെ ആകാശ ഫോട്ടോകളിൽ ഈ തടാകങ്ങൾ വ്യക്തമായി കാണാം. ഈ പ്രദേശങ്ങൾക്ക് സമീപമുള്ള തീരപ്രദേശങ്ങൾ വളരെ ക്രമരഹിതമാണ്, ഇത് ഒരേ ഭൂമിശാസ്ത്ര പ്രക്രിയയെ പ്രതിഫലിപ്പിക്കുന്നു.
ഇതിനു വിപരീതമായി, മറ്റ് പ്രദേശങ്ങളിൽ നദികളുമായി ബന്ധിപ്പിച്ചിരിക്കുന്ന തടാകങ്ങൾ കുറവാണ്. അവയുടെ തീരപ്രദേശങ്ങൾ സുഗമമാണ്. ഈ പ്രദേശങ്ങൾ കൂടുതൽ മണ്ണൊലിപ്പുണ്ടാക്കുന്നു.
ഗ്ലേഷ്യൽ തടാകങ്ങളുടെ രൂപവത്കരണവും സ്വഭാവ സവിശേഷതകളും തമ്മിൽ വ്യത്യാസമുണ്ട്, ഇവയെ ഗ്ലേഷ്യൽ മണ്ണൊലിപ്പ് തടാകം, ഐസ് ബ്ലോക്കെഡ് തടാകം, മൊറെയ്ൻ-ഡാംഡ് തടാകം, മറ്റ് ഗ്ലേഷ്യൽ തടാകം, സൂപ്പർഗ്ലേഷ്യൽ തടാകം, ഉപഗ്ലേഷ്യൽ തടാകം എന്നിങ്ങനെ തരംതിരിക്കാം.
ഗ്ലേഷ്യൽ തടാകങ്ങളും കാലാവസ്ഥാ വ്യതിയാനവും
ചെറിയ ഹിമയുഗത്തിന്റെ ഡിഗ്ലേസിയേഷനു ശേഷം ഭൂമിയിൽ ഹിമാനികളുടെ 50 ശതമാനത്തിലധികം നഷ്ടപ്പെട്ടു. കാലാവസ്ഥാ വ്യതിയാനം മൂലമുണ്ടാകുന്ന ഹിമാനികളുടെ പിൻവാങ്ങലിന്റെ വർദ്ധനയ്‌ക്കൊപ്പം, ജലം തണുത്തുറയുന്നതിൽ നിന്ന് ദ്രാവകാവസ്ഥയിലേയ്ക്ക് ഒരു മാറ്റം ഉണ്ടാകുകയും ലോകമെമ്പാടുമുള്ള ഗ്ലേഷ്യൽ തടാകങ്ങളുടെ വ്യാപ്തിയും അളവും വർദ്ധിക്കുകയും ചെയ്തു. മിക്ക ഹിമപാത തടാകങ്ങളും ഏഷ്യ, യൂറോപ്പ്, വടക്കേ അമേരിക്ക എന്നിവിടങ്ങളിൽ കാണാം. തടാകങ്ങളുടെ രൂപവത്കരണത്തിൽ ഏറ്റവും വലിയ വർദ്ധനവ് കാണപ്പെടുന്ന പ്രദേശം തെക്കൻ ടിബറ്റൻ പീഠഭൂമി പ്രദേശമാണ്. ഗ്ലേഷ്യൽ തടാക രൂപീകരണത്തിലെ ഈ വർദ്ധനവ് ഡാമിംഗ്, മൊറെയ്ൻ, ഐസ് എന്നിവയുടെ തകർച്ച മൂലമുണ്ടായ വെള്ളപ്പൊക്ക സംഭവങ്ങൾ സൂചിപ്പിക്കുന്നു
അവസാദങ്ങൾ
ഗ്ലേഷ്യൽ തടാകങ്ങളിൽ കാണപ്പെടുന്ന അവശിഷ്ടത്തിന്റെ അളവ് നാല് മുതൽ ആറ് മീറ്റർ വരെ ആഴത്തിൽ വ്യത്യാസപ്പെടുന്നു. ജൈവ ചെളി, ഗ്ലേഷ്യൽ കളിമണ്ണ്, സിൽട്ടി കളിമണ്ണ്, മണലുകൾ എന്നിവ രൂപപ്പെടുന്ന സമയത്തെ അടിസ്ഥാനമാക്കി ഇതിന് പൊതുവായ സ്ട്രാറ്റിഗ്രാഫിക് ശ്രേണി കാണപ്പെടുന്നു. കാലക്രമേണ ഗ്ലേഷ്യൽ തടാകത്തിന്റെ അവശിഷ്ടങ്ങൾ മാറ്റത്തിന് വിധേയമാകുന്നു. ഇംഗ്ലീഷ് തടാക ജില്ലയിൽ കാണുന്നത് പോലെ, തടാകങ്ങളുടെ അടിയിലുള്ള അവശിഷ്ടങ്ങളുടെ പാളികളിലൂടെ മണ്ണൊലിപ്പിന്റെ തോതിന്റെ തെളിവ് ലഭിക്കുന്നു. അവശിഷ്ടങ്ങളിലെ മൂലക രൂപീകരണം മണ്ണിനുള്ളിലെ ഇരുമ്പ്, മാംഗനീസ് തുടങ്ങിയ മൂലകങ്ങളുടെ കടന്നുകയറ്റത്തിലൂടെയാണ് സംഭവിക്കുന്നത്.
അവശിഷ്ടങ്ങളിൽ കാണപ്പെടുന്ന ഹാലോജനുകളുടെയും ബോറോണിന്റെയും അളവ് മണ്ണൊലിപ്പ് പ്രവർത്തനത്തിന്റെ ഫലമാണ്. നിക്ഷേപത്തിന്റെ നിരക്ക് നിക്ഷേപിച്ച അവശിഷ്ടങ്ങളിലെ ഹാലോജന്റെയും ബോറോണിന്റെയും അളവിനെ കാണിക്കുന്നു. ഹിമാനികൾ കടന്നുപോകുന്ന പാറയിലെ ധാതുക്കളും ഹിമാനികളോടൊപ്പം ചേരുന്നു. ഈ ധാതുക്കൾ തടാകത്തിന്റെ അടിയിൽ അവശിഷ്ടങ്ങളായി മാറുന്നു. കൂടാതെ ചില പാറ പൊടി ജല നിരയിൽ അടിയുകയും ചെയ്യുന്നു. ഈ അടിയുന്ന ധാതുക്കളിൽ ആൽഗകളുടെ വലിയൊരു കൂട്ടം വളരുന്നു. ഇത് ജലത്തിന് പച്ചനിറത്തിന്റെ പ്രതീതി ജനിപ്പിക്കുന്നു.
ബയോട്ടിക് ഇക്കോസിസ്റ്റം
ഗ്ലേഷ്യൽ തടാകങ്ങളിൽ ജൈവവൈവിധ്യവും ഉൽപാദനക്ഷമതയും കുറവാണ്. കാരണം തണുപ്പുമായി പൊരുത്തപ്പെടുന്ന ജീവജാലങ്ങൾക്ക് മാത്രമേ അവയുടെ കഠിനമായ അവസ്ഥകളെ നേരിടാൻ കഴിയൂ. ഗ്ലേഷ്യൽ റോക്ക് ഫ്ലോറും കുറഞ്ഞ പോഷകത്തിന്റെ അളവും ഒളിഗോട്രോഫിക്ക് അന്തരീക്ഷം സൃഷ്ടിക്കുന്നു. അവിടെ കുറച്ച് ഇനം പ്ലാങ്ക്ടൺ, മത്സ്യം, ബെന്തിക് ജീവികൾ എന്നിവ വസിക്കുന്നു. ഒരു തടാകമാകുന്നതിന് മുമ്പ് ഹിമാനികളുടെ പിൻവാങ്ങലിന്റെ ആദ്യ ഘട്ടത്തിന്റെ ഭാഗമായി ആവശ്യത്തിന് ശുദ്ധജലം ഉരുകി ആഴമില്ലാത്ത ഒരു തടാകമായി മാറുന്നു. അറ്റ്ലാന്റിക് സമുദ്രത്തിന്റെ അരികിൽ സ്ഥിതിചെയ്യുന്ന ഐസ്‌ലാൻഡിന്റെ ജോകുൾസാർലൻ ഗ്ലേഷ്യൽ ലഗൂണിന്റെ കാര്യത്തിൽ, വേലിയേറ്റത്തിലൂടെ ഹിമാനിയുടെ അരികിലേക്ക് ഒരു കൂട്ടം മത്സ്യങ്ങളെ കൊണ്ടുവന്നിരുന്നു. ഈ മത്സ്യങ്ങൾ പക്ഷികൾ മുതൽ സമുദ്ര സസ്തനികൾ വരെ ഭക്ഷണത്തിനായി തിരയുന്ന ധാരാളം വേട്ടക്കാരെ ആകർഷിക്കുന്നു. ഈ വേട്ടക്കാരിൽ ആർട്ടിക് ടേണുകൾ, ആർട്ടിക് സ്കുവ എന്നിവ വരെ ഉൾപ്പെടുന്നു.
വളരെക്കാലം കൊണ്ട് രൂപംകൊണ്ട ഗ്ലേഷ്യൽ തടാകങ്ങളിൽ അയൽ‌നദികളുടെ കൈവഴികളിലൂടെയോ മറ്റ് ഗ്ലേഷ്യൽ റഫ്യൂജിയകളിലൂടെയോ (പ്രതികൂല സാഹചര്യങ്ങളിൽ, പ്രത്യേകിച്ച് ഹിമപാതത്തിലൂടെ ജീവജാലങ്ങൾക്ക് നിലനിൽക്കാൻ കഴിയുന്ന ഒരു പ്രദേശം) ഉണ്ടാകുന്ന ജന്തുജാലങ്ങളുടെ വൈവിധ്യമാർന്ന ആവാസവ്യവസ്ഥ കാണപ്പെടുന്നു. ഉദാഹരണത്തിന്, കഴിഞ്ഞ 14,000 വർഷത്തിനുള്ളിൽ മിസിസിപ്പി ബേസിൻ റെഫ്യൂജിയ വഴി വലിയ തടാക തടത്തിലെ പല നേറ്റീവ് ഇനങ്ങളും കടന്നിരുന്നു.
സാമൂഹിക കാഴ്ചപ്പാടുകൾ
ഒരു പ്രദേശത്തെ ജലവിതരണം നടത്തുന്നതിനുള്ള ശുദ്ധജല സംഭരണമായി ഗ്ലേഷ്യൽ തടാകങ്ങൾ പ്രവർത്തിക്കുകയും ജലവൈദ്യുതിയിൽ നിന്നുള്ള വൈദ്യുതി ഉൽപാദകരായി പ്രവർത്തിക്കുകയും ചെയ്യുന്നു.
ഗ്ലേഷ്യൽ തടാകങ്ങളുടെ സൗന്ദര്യാത്മക സ്വഭാവം ടൂറിസം വ്യവസായത്തിന്റെ ആകർഷണത്തിലൂടെ സാമ്പത്തിക രംഗത്തെ ഉത്തേജിപ്പിക്കുന്നു.
വാണിജ്യ ബോട്ടുകളിലെ വിനോദയാത്രയിൽ പങ്കെടുക്കുന്നതിനായി ആയിരക്കണക്കിന് വിനോദസഞ്ചാരികൾ പ്രതിവർഷം ഐസ്‌ലാൻഡിലെ ജോകുൽസാർലനിലെ ഗ്ലേഷ്യൽ ലഗൂൺ സന്ദർശിക്കുന്നു. ഓരോ രണ്ട് മുതൽ നാല് വർഷം ആയിരക്കണക്കിന് ആളുകൾ അർജന്റീനയിലെ അർജന്റീനോ ഗ്ലേഷ്യൽ തടാകം സന്ദർശിച്ച് പെരിറ്റോ മൊറേനോ ഹിമാനിയുടെ ചാക്രികമായി രൂപംകൊണ്ട ഐസ് കമാനത്തിന്റെ തകർച്ചയ്ക്ക് സാക്ഷ്യം വഹിക്കുന്നു. പാറ്റഗോണിയയിലെ ഏറ്റവും വലിയ യാത്രാ സ്ഥലങ്ങളിൽ ഒന്നാണിത്.
അവലംബം
വർഗ്ഗം:ഗ്ലേഷ്യൽ തടാകങ്ങൾ
വൃക്ഷസേനൻ
കർണ്ണന് സുപ്രിയ എന്ന ശൂദ്രഭാര്യയിൽ ജനിച്ച പുത്രനാണ് വൃഷസേനൻ .ഇദ്ദേഹത്തിനു 8 സഹോദരന്മാരുണ്ടായിരുന്നു.
ഇദ്ദേഹം കർണ്ണന്റെ മൂത്ത പുത്രനാണ്. പിതാവിനോടൊപ്പം 11 ആമത്തെ ദിവസമാണ് ഇദ്ദേഹം യുദ്ധത്തിനിറങ്ങിയത്. കൗരവസേനയിലെ ഒരു മഹാരഥിയായിരുന്നു ഇദ്ദേഹം. പിതാവായ കർണ്ണന്റെ ചക്രരക്ഷകന്മാരായ മഹാരഥന്മാരിൽ പ്രമുഖനായിരുന്നു ഇദ്ദേഹം. അഭിമന്യു, ശതാനീകൻ , പാണ്ഡ്യൻ , സാത്യകി , നകുലൻ , അർജ്ജുനൻ തുടങ്ങിയ അനേകം മഹാവീരന്മാരുമായി ഏറ്റുമുട്ടി തന്റെ പരാക്രമം കാഴ്ചവച്ചു. സോമകൻമാർക്കും പാഞ്ചാലന്മാർക്കും ദ്രുപദനും ഇദ്ദേഹം വലിയൊരു പേടിസ്വപ്നമായിരുന്നു. നകുലനേയും ശതാനീകനേയും പരാജയപ്പെടുത്തിയ ഇദ്ദേഹം അഭിമന്യുവിന്റെ ശക്തനായ പ്രതിയോഗിയുമായിരുന്നു. യുദ്ധത്തിന്റെ പതിനേഴാം ദിവസം കർണ്ണനെ പ്രകോപിപ്പിക്കാനും അഭിമന്യു വധത്തിന്റെ പകവീട്ടാനുമായി അർജ്ജുനൻ കർണ്ണന്റെ മുന്നിലിട്ട് വൃഷസേനനെ വധിച്ചു .[മഹാഭാരതം, കർണ്ണപർവ്വം , അദ്ധ്യായം 85 ]
അവലംബം
വർഗ്ഗം:മഹാഭാരതത്തിലെ കഥാപാത്രങ്ങൾ
രോഹിൽഖണ്ഡ് മെഡിക്കൽ കോളേജ് ആൻഡ് ഹോസ്പിറ്റൽ
സ്ഥാനം
ബറേലി നഗരത്തിന്റെ ഹൃദയഭാഗത്താണ് രോഹിൽഖണ്ഡ് മെഡിക്കൽ കോളേജ് & ഹോസ്പിറ്റൽ സ്ഥിതി ചെയ്യുന്നത്. ലഖ്‌നൗവിൽ നിന്ന് 245 കിലോമീറ്റർ അകലെയാണ് ഈ നഗരം, ഡൽഹിയിൽ നിന്ന് ഏകദേശം 255 കിലോമീറ്റർ അകലെയാണിത്. ഇത് എയർ, റെയിൽ വഴി നന്നായി ബന്ധിപ്പിച്ചിരിക്കുന്നു. ബറേലി വിമാനത്താവളത്തിനടുത്താണ് ഇത് സ്ഥിതി ചെയ്യുന്നത് (2 കിലോമീറ്റർ മാത്രം), റെയിൽവേ ജംഗ്ഷൻ സ്റ്റേഷൻ 5 കിലോമീറ്റർ അകലെയാണ്.
കോഴ്സുകൾ
രോഹിൽഖണ്ഡ് എജ്യുക്കേഷണൽ ചാരിറ്റബിൾ ട്രസ്റ്റാണ് കോളേജ് ആരംഭിച്ചത്. തുടക്കത്തിൽ, കോളേജ് ബറേലിയിലെ എംജെപി റോഹിൽഖണ്ഡ് സർവകലാശാലയുമായി അഫിലിയേറ്റ് ചെയ്തിരുന്നു. അധികം താമസിയാതെ മെഡിക്കൽ കോളേജിന് സ്വാശ്രയ സർവ്വകലാശാല പദവി ലഭിച്ചു. ഇപ്പോൾ, കോളേജ് നിയന്ത്രിക്കുന്നത് ബറേലി ഇന്റർനാഷണൽ യൂണിവേഴ്സിറ്റിയാണ്.
റോഹിൽഖണ്ഡ് മെഡിക്കൽ കോളേജ് ആൻഡ് ഹോസ്പിറ്റൽ എംബിബിഎസ്, ബിരുദാനന്തര ബിരുദ കോഴ്സുകളിൽ വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
അഫിലിയേഷൻ
ബറേലി ഇന്റർനാഷണൽ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജ് നാഷണൽ മെഡിക്കൽ കമ്മീഷന്റെ അംഗീകാരമുള്ളതാണ്.
എസ്തർ ഫോർബ്‍സ്
എസ്തർ ലൂയിസെ ഫോർബ്‍സ് (/fɔːrbz/; ജീവിതകാലം: ജൂൺ 28, 1891 – ആഗസ്റ്റ് 12, 1967) ഒരു അമേരിക്കൻ നോവലിസ്റ്റും ചരിത്രകാരിയും കുട്ടികളുടെ പുസ്തകങ്ങളുടെ രചയിതാവുമായിരുന്നു. അവർക്ക് പുലിറ്റ്സർ പ്രൈസ്, ന്യൂബെറി മെഡൽ എന്നിവ ലഭിച്ചിട്ടുണ്ട്.
ജീവിതരേഖ
എസ്തർ ഫോർബ്സ് മസാച്ച്യസെറ്റ്ലിലെ വെസ്റ്റ്ബറോയിൽ വില്ല്യം ട്രോബ്രിഡ്ജിൻറെയും ഹാരിയറ്റ് മെറിഫീൽഡിൻറെയും മകളായി 1891 ജൂൺ 28 ന് ജനിച്ചു.
അവലംബം
വർഗ്ഗം:1891-ൽ ജനിച്ചവർ വർഗ്ഗം:1967-ൽ മരിച്ചവർ വർഗ്ഗം:20-ആം നൂറ്റാണ്ടിലെ അമേരിക്കൻ നോവലിസ്റ്റുകൾ
റെയിൻഡിയർ
റെയിൻഡിയറിന് ഇംഗ്ലീഷിൽ Reindeer എന്നും Caribou എന്നും പേരുകളുണ്ട്. Rangifer tarandus എന്നാണ് ശാസ്ത്രീയ നാമം. എസ്കിമോകൾ ഇവയെ ഇണക്കി വളർത്തുന്നു. ആർട്ടിക്, സബ്ആർട്ടിക്, തുന്ദ്ര, ബോറിയൽ എന്നീ സ്ഥലങ്ങളിൽ കാണുന്നു. മിക്ക ഇനങ്ങളിലും ആണിനും പെണ്ണിനും കൊമ്പുകൾ (antlers) ഉണ്ട്. മാൻ വർഗ്ഗങ്ങളിൽ ആണിനും പെണ്ണിനും കൊമ്പുള്ളത് ഇവയ്ക്ക് മാത്രമാണ്.
ഭക്ഷണം
മഞ്ഞുകാലത്ത് ലൈക്കൻ ആണ് ഭക്ഷണം. പുല്ല്, ഇലകൾ എന്നിവ ഭക്ഷിക്കും
അവലംബം
വർഗ്ഗം:മാനുകൾ വർഗ്ഗം:ഏഷ്യയിലെ സസ്തനികൾ വർഗ്ഗം:കാനഡയിലെ സസ്തനികൾ വർഗ്ഗം:ഗ്രീൻലാൻഡിലെ സസ്തനികൾ വർഗ്ഗം:യൂറോപ്പിലെ സസ്തനികൾ വർഗ്ഗം:റഷ്യയിലെ സസ്തനികൾ വർഗ്ഗം:അമേരിക്കയിലെ സസ്തനികൾ വർഗ്ഗം:റെയിൻഡിയറുകൾ
ഓറൽ മെഡിസിൻ
വായയെ ബാധിക്കുന്ന കാൻസർ, ഉമിനീർ ഗ്രന്ഥി തകരാറുകൾ ഉൾപ്പെടെയുള്ള ഓറൽ മ്യൂക്കോസൽ അസാധാരണത്വങ്ങൾ (വളർച്ച, അൾസർ, അണുബാധ, അലർജികൾ, രോഗപ്രതിരോധ-മധ്യസ്ഥത, ഓട്ടോ ഇമ്യൂൺ വൈകല്യങ്ങൾ), ടെമ്പോറോമാണ്ടിബുലാർ ഡിസോർഡേഴ്സ് (ഉദാ: ടിഎംജെയിലെ പ്രശ്നങ്ങൾ), മുഖത്തെ വേദന (മസ്കുലോസ്കലെറ്റൽ അല്ലെങ്കിൽ ന്യൂറോളജിക്കൽ അവസ്ഥകൾ കാരണം), രുചി, മണം എന്നിവയുടെ തകരാറുകൾ;വായയെ ബാധിക്കുന്ന  വ്യവസ്ഥാപിതവും സാംക്രമികവുമായ രോഗങ്ങൾ എന്നിവയുടെ രോഗനിർണയത്തിലും മാനേജ്മെന്റിലും ശ്രദ്ധ കേന്ദ്രീകരിക്കുന്ന ഒരു വൈദ്യശാസ്ത്ര ശാഖയാണ് ഓറൽ മെഡിസിൻ അല്ലെങ്കിൽ സ്റ്റോമറ്റോളജി എന്നറിയപ്പെടുന്നത്. ഇതിൽ വിദഗ്ദ്ധരായ ഡോക്ടർ സ്റ്റോമറ്റോളജിസ്റ്റ് എന്ന് അറിയപ്പെടുന്നു. വൈദ്യശാസ്ത്രവും ദന്തചികിത്സയും തമ്മിലുള്ള ഇന്റർഫേസിലാണ് ഇത് സ്ഥിതിചെയ്യുന്നത്. ഓറൽ മെഡിസിൻ ഡോക്ടർ ഓറോഫേഷ്യൽ മേഖലയിലെ വൈകല്യങ്ങളുള്ള രോഗികളെ നിർണ്ണയിക്കാനും കൈകാര്യം ചെയ്യാനും പരിശീലിപ്പിക്കപ്പെടുന്നു.
ചരിത്രം
വൈദ്യശാസ്ത്രത്തിൽ വായയുടെ പ്രാധാന്യം ആദ്യകാല വൈദ്യശാസ്ത്ര രചനകൾ മുതൽ തിരിച്ചറിഞ്ഞിട്ടുണ്ട്. ഉദാഹരണത്തിന്, ഹിപ്പോക്രാറ്റസും ഗാലനും മറ്റുള്ളവരും നാവിനെ ആരോഗ്യത്തിന്റെ ഒരു " ബാരോമീറ്റർ " ആയി കണക്കാക്കുകയും നാവിന്റെ രോഗനിർണയത്തിനും ചികിത്സക്കും പ്രാധാന്യം നൽകുകയും ചെയ്തു. എന്നിരുന്നാലും, ഓറൽ മെഡിസിൻ ഒരു സ്പെഷ്യലൈസേഷൻ എന്ന നിലയിൽ താരതമ്യേന പുതിയ വിഷയ മേഖലയാണ്.
1940-കളിൽ വൈദ്യശാസ്ത്രവും ദന്തചികിത്സയും തമ്മിലുള്ള ഇടപെടലുകളിൽ താൽപ്പര്യമുള്ള ന്യൂയോർക്ക് ദന്തഡോക്ടർമാരുടെ (പ്രാഥമികമായി പീരിയോൺഡൻറിസ്റ്റുകൾ) പ്രവർത്തനങ്ങളിൽ നിന്നാണ് ഓറൽ മെഡിസിൻ വളർന്നത്. യുണൈറ്റഡ് സ്‌റ്റേറ്റ്‌സിൽ സ്വന്തം സ്പെഷ്യാലിറ്റി ആകുന്നതിന് മുമ്പ്, ഓറൽ മെഡിസിൻ ചരിത്രപരമായി പീരിയോഡോണ്ടിക്‌സിന്റെ സ്പെഷ്യാലിറ്റിയുടെ ഒരു ഉപവിഭാഗമായിരുന്നു, പല പീരിയോൺഡിസ്റ്റുകളും ഓറൽ മെഡിസിനിലും പീരിയോൺഡിക്‌സിലും ബോർഡ് സർട്ടിഫിക്കേഷൻ നേടിയിരുന്നു.
ഭാവി
കണ്ണി=//upload.wikimedia.org/wikipedia/commons/thumb/8/82/Orofacial_pain_Lateral_head_skull.jpg/220px-Orofacial_pain_Lateral_head_skull.jpg|ലഘുചിത്രം| ഓറോഫേഷ്യൽ വേദന മേഖല: "കഴുത്തിന് മുകളിലും ചെവിക്ക് മുന്നിലും ഓർബിറ്റോമീറ്റൽ ലൈനിന് താഴെയും പ്രാദേശികവൽക്കരിച്ച വേദന, അതുപോലെ വായ അറയ്ക്കുള്ളിലെ വേദന". ഓറോഫേഷ്യൽ മേഖലയെ (വായയും താഴത്തെ മുഖവും) ബാധിക്കുന്ന ദന്തേതര പാത്തോളജികളുടെ ക്ലിനിക്കൽ ഡയഗ്നോസിസുമായും ശസ്ത്രക്രിയേതര മാനേജ്മെന്റുമായും ഓറൽ മെഡിസിൻ ബന്ധപ്പെട്ടിരിക്കുന്നു.
പല വ്യവസ്ഥാപരമായ രോഗങ്ങൾക്കും ഓറോഫേഷ്യൽ മേഖലയിൽ പ്രകടമാകുന്ന ലക്ഷണങ്ങളോ ലക്ഷണങ്ങളോ ഉണ്ട്. പാത്തോളജിക്കലായി, വായയെ പലതരം ചർമ്മ, ദഹനനാള അവസ്ഥകൾ ബാധിച്ചേക്കാം.
ലൈക്കൺ പ്ലാനസ്, ബെഹെറ്റ്സ് രോഗം, പെംഫിഗസ് വൾഗാരിസ് എന്നിവയാണ് ഓറൽ മെഡിസിൻ വിദഗ്ധർ ചികിത്സിക്കുന്ന രോഗങ്ങളുടെ ഉദാഹരണങ്ങൾ. കൂടാതെ, ലൂക്കോപ്ലാകിയാസ് അല്ലെങ്കിൽ എറിത്രോപ്ലാകിയാസ് പോലുള്ള വായയെ കൂടി ബാധിക്കുന്ന മാരകമായ രോഗങ്ങളുടെ രോഗനിർണ്ണയവും തുടർനടപടികളും, വിട്ടുമാറാത്തതും നിശിതവുമായ പാരോക്സിസ്മൽ മുഖ വേദന, ഓട്ടോണമിക് സെഫാൽജിയാസ് എന്നിവയും തലവേദനയും മൈഗ്രെയിനുകളും ഉൾപ്പെടുന്നു. ഓറൽ മ്യൂക്കോസിറ്റിസ്, ബിസ്ഫോസ്ഫോണേറ്റുമായി ബന്ധപ്പെട്ട താടിയെല്ലുകൾ അല്ലെങ്കിൽ റേഡിയേഷൻ തെറാപ്പിയുമായി ബന്ധപ്പെട്ട ഓറൽ പാത്തോളജി എന്നിവയുള്ള കാൻസർ രോഗികൾ പോലുള്ള വൈദ്യശാസ്ത്രപരമായി വിട്ടുവീഴ്ച ചെയ്യപ്പെടുന്ന രോഗികളുടെ ദന്ത, വായ അവസ്ഥ കൈകാര്യം ചെയ്യുന്നതാണ് ഈ മേഖലയുടെ മറ്റൊരു വശം. കൂടാതെ, വരണ്ട വായ അവസ്ഥകൾ (സ്ജോഗ്രെൻസ് സിൻഡ്രോം പോലുള്ളവ), ദന്തേതര വിട്ടുമാറാത്ത ഓറോഫേഷ്യൽ വേദന, ബേണിങ് മൗത്ത് സിൻഡ്രോം, ട്രൈജമിനൽ ന്യൂറൽജിയ, ടെമ്പോറോമാണ്ടിബുലാർ ജോയിന്റ് ഡിസോർഡർ എന്നിവയുടെ രോഗനിർണ്ണയത്തിലും മാനേജ്മെന്റിലും ഇത് ഉൾപ്പെടുന്നു.
മുഴകളുടെയും വീക്കത്തിന്റെയും തരങ്ങൾ
ഒരു വ്യക്തിക്ക് വാക്കാലുള്ള പരിതസ്ഥിതിയിൽ ഒരു മുഴ / വീക്കം അനുഭവപ്പെടുന്നത് അസാധാരണമല്ല. മൊത്തത്തിലുള്ള അവതരണം വേരിയബിളാണ്, കൂടാതെ ഈ ലീഷ്യനുകളുടെ പുരോഗതിയും വ്യത്യാസപ്പെട്ടിരിക്കാം. മുഴകളും വീക്കങ്ങളും പലതരം അവസ്ഥകൾ കാരണം സംഭവിക്കാം, ഇവ പോലുള്ള ചിലത് ദോഷകരവും മാരകവുമാണ്:
മുകളിൽ കാണുന്ന ലിസ്റ്റ് ഒരു തരത്തിലും വായിൽ സംഭവിക്കാവുന്ന എല്ലാ മുഴകളുടെയും വീക്കങ്ങളുടെയും പൂർണ്ണവും സമഗ്രവുമായ പ്രതിനിധാനം അല്ല. വായ്യയിലെ അറയിൽ പ്രത്യേക സ്ഥലങ്ങളിൽ സാധാരണയായി കാണപ്പെടുന്ന നീർവീക്കങ്ങളുടെ/പിണ്ഡങ്ങളുടെ ചില ഉദാഹരണങ്ങൾ ചുവടെ കൊടുക്കുന്നു:
പരിശോധനകൾ
മുഴ/വീക്കം എന്തിനുമായാണ് ബന്ധപ്പെട്ടിരിക്കുന്നതെന്ന് സ്ഥാപിക്കുന്നതിനും ഏതെങ്കിലും പ്രശ്ന സാധ്യതകൾ കുറഞ്ഞത് ആയി നിലനിർത്തുന്നുവെന്ന് ഉറപ്പാക്കുന്നതിനുമായി ലീഷ്യന്റെ പൂർണ്ണ വ്യാപ്തിയുടെ ഒരു ചിത്രം ആവശ്യമാണ്. ലീഷ്യൻ വലിപ്പം, സ്ഥാനം, വളർച്ചാ രീതി തുടങ്ങിയവ അടിസ്ഥാനമാക്കി തിരഞ്ഞെടുക്കാവുന്ന വൈവിധ്യമാർന്ന ഇമേജിംഗ് ടെക്നിക് ഓപ്ഷനുകൾ ഉണ്ട്. ചില ഉദാഹരണങ്ങൾ ഇവയാണ്: ഡിപിറ്റി, സിന്റിഗ്രാഫി, സിയാലോഗ്രഫി, കമ്പ്യൂട്ട്ഡ് ടോമോഗ്രഫി, മാഗ്നറ്റിക് റെസൊണൻസ് ഇമേജിംഗ്, അൾട്രാസൗണ്ട്.
റേഡിയോഗ്രഫിയിൽ പൊട്ടൻഷ്യൽ ബ്ലഡ് ഡിസ്‌ക്രാസിയാസ് അല്ലെങ്കിൽ ഏതെങ്കിലും എൻഡോക്രൈനോപ്പതി ഉണ്ടെന്ന് സംശയമുണ്ടെങ്കിൽ കൃത്യമായ രോഗനിർണയം ലഭിക്കുന്നതിന് രക്തപരിശോധന ആവശ്യമായി വന്നേക്കാം.
അവസാനമായി, രോഗനിർണയത്തിനുള്ള ഒരു സുപ്രധാന മാർഗം ഒരു ബയോപ്സി ആണ്. വിട്ടുമാറാത്ത ലീഷ്യൻ കേസുകളിൽ ഇവ പതിവായി ചെയ്യാറുണ്ട്. ഒരു ബയോപ്സി നടത്തുന്നതിനുള്ള സൂചനകളിൽ ഇവ ഉൾപ്പെടുന്നു:
ഓസ്ട്രേലിയ
ഓസ്‌ട്രേലിയൻ പ്രോഗ്രാമുകൾ ഓസ്‌ട്രേലിയൻ ഡെന്റൽ കൗൺസിലിന്റെ (ADC) അംഗീകാരത്തോടെ നടത്തുന്നവയാണ്. അവയ്ക്ക് മൂന്ന് വർഷത്തെ ദൈർഘ്യമുണ്ട്, ഒന്നുകിൽ ബിരുദാനന്തര ബിരുദം (MDS) അല്ലെങ്കിൽ ഡോക്ടർ ഓഫ് ക്ലിനിക്കൽ ഡെന്റിസ്ട്രി ബിരുദം (DClinDent) എന്നിവയിൽ അവസാനിക്കുന്നു. തുടർന്ന് റോയൽ ഓസ്‌ട്രലേഷ്യൻ കോളേജ് ഓഫ് ഡെന്റൽ സർജൻസ്, FRACDS (ഓറൽ മെഡ്), അല്ലെങ്കിൽ റോയൽ കോളേജ് ഓഫ് പാത്തോളജിസ്റ്റ്‌സ് ഓഫ് ഓസ്‌ട്രേലിയ, FRCP എന്നിവയിൽ നിന്ന് ഫെലോഷിപ്പ് ലഭിക്കും.
കാനഡ
കനേഡിയൻ പ്രോഗ്രാമുകൾ കനേഡിയൻ കമ്മീഷൻ ഓൺ ഡെന്റൽ അക്രഡിറ്റേഷന്റെ (CDAC) അംഗീകാരം ആവശ്യമാണ്. അവയ്ക്ക് കുറഞ്ഞത് മൂന്ന് വർഷത്തെ ദൈർഘ്യമുണ്ട്, സാധാരണയായി മാസ്റ്റർ (എംഎസ്‌സി) ബിരുദത്തോടെ അവസാനിക്കും. നിലവിൽ, ടൊറന്റോ സർവകലാശാല, ആൽബെർട്ട സർവകലാശാല, ബ്രിട്ടീഷ് കൊളംബിയ സർവകലാശാല എന്നിവ മാത്രമാണ് സ്പെഷ്യാലിറ്റിയിലേക്ക് നയിക്കുന്ന പ്രോഗ്രാമുകൾ വാഗ്ദാനം ചെയ്യുന്നത്. ഒട്ടുമിക്ക റെസിഡണ്ടുമാരും ഓറൽ മെഡിസിൻ പ്രോഗ്രാമുകൾ ഓറൽ, മാക്സില്ലോഫേഷ്യൽ പാത്തോളജി പ്രോഗ്രാമുകളുമായി സംയോജിപ്പിച്ച് ഇരട്ട സ്പെഷ്യാലിറ്റിയിലേക്ക് പോകുന്നു. തുടർന്ന് ബിരുദധാരികൾക്ക് കാനഡയിലെ റോയൽ കോളേജ് ഓഫ് ഡെന്റിസ്റ്റുകളിൽ (FRCD(C)) ഫെലോഷിപ്പ് പരീക്ഷ എഴുതാൻ അർഹതയുണ്ട്.
ഇന്ത്യ
ഇന്ത്യൻ പ്രോഗ്രാമുകൾക്ക് ഡെന്റൽ കൗൺസിൽ ഓഫ് ഇന്ത്യയുടെ (ഡിസിഐ) അംഗീകാരമുണ്ട്. ഓറൽ മെഡിസിൻ ഇന്ത്യയിൽ ഓറൽ റേഡിയോളജിയുമായി സംയോജിപ്പിച്ചിരിക്കുന്നു, ഇത് ബിരുദ, ബിരുദാനന്തര തലങ്ങളിൽ ഓറൽ മെഡിസിൻ, റേഡിയോളജി എന്നിങ്ങനെ പഠിപ്പിക്കുന്നു. മൂന്ന് വർഷത്തെ ദൈർഘ്യമുള്ള അവ ഓറൽ മെഡിസിൻ, റേഡിയോളജി എന്നിവയിൽ ബിരുദാനന്തര ബിരുദത്തിന്റെ (MDS) ഭാഗമാണ്.
ന്യൂസിലാന്റ്
പരമ്പരാഗതമായി യുകെ സമ്പ്രദായം പിന്തുടരുന്ന ന്യൂസിലാൻഡിൽ, സ്പെഷ്യാലിറ്റി പരിശീലനത്തിന് ഇരട്ട പരിശീലനം (ദന്തചികിത്സയും വൈദ്യവും) ആവശ്യമാണ്;.യൂണിവേഴ്സിറ്റി ഓഫ് ഒട്ടാഗോ ഫാക്കൽറ്റി ഓഫ് ഡെന്റിസ്ട്രി നിലവിൽ 5 വർഷത്തെ ഇന്റർകലേറ്റഡ് ക്ലിനിക്കൽ ഡോക്ടറേറ്റ്/മെഡിക്കൽ ഡിഗ്രി (DClinDent/MBChB) പ്രോഗ്രാം വാഗ്ദാനം ചെയ്യുന്നു. 2013 ജൂലൈ 9-ന്, ന്യൂസിലാന്റിലെ ഡെന്റൽ കൗൺസിൽ, ഓറൽ മെഡിസിനിനുള്ള നിർദ്ദിഷ്ട യോഗ്യതകൾ ഒരു മെഡിക്കൽ ബിരുദത്തിന് പുറമേ ഒരു സാധാരണ ഡെന്റൽ ബിരുദത്തിന്റെ ആവശ്യമില്ലാത്ത DClinDent കൂടി ഉൾപ്പെടുത്തണമെന്ന് നിർദ്ദേശിച്ചു.
യുണൈറ്റഡ് കിംഗ്ഡം
യുകെയിൽ, ജനറൽ ഡെന്റൽ കൗൺസിൽ (ജിഡിസി) അംഗീകരിച്ച ദന്തചികിത്സയുടെ 13 സ്പെഷ്യാലിറ്റികളിൽ ഒന്നാണ് ഓറൽ മെഡിസിൻ. ജിഡിസി ഓറൽ മെഡിസിനെ  "വായിലെ വിട്ടുമാറാത്തതും ആവർത്തിച്ചുള്ളതും വൈദ്യശാസ്ത്രവുമായി ബന്ധപ്പെട്ടതുമായ വൈകല്യങ്ങളുള്ള രോഗികളുടെ വായ ആരോഗ്യ സംരക്ഷണവും അവരുടെ രോഗനിർണയവും ശസ്ത്രക്രിയേതര മാനേജ്മെന്റും" എന്ന് നിർവചിക്കുന്നു. മറ്റ് പല രാജ്യങ്ങളിൽ നിന്നും വ്യത്യസ്തമായി, യുകെയിലെ ഓറൽ മെഡിസിൻ ഫിസിഷ്യൻമാർ അവരുടെ രോഗികളുടെ ഡെന്റൽ മാനേജ്മെന്റിൽ സാധാരണയായി പങ്കെടുക്കാറില്ല. ചില യുകെ ഓറൽ മെഡിസിൻ സ്പെഷ്യലിസ്റ്റുകൾക്ക് മെഡിക്കൽ, ഡെന്റൽ ബിരുദ ഇരട്ട യോഗ്യതയുണ്ട്. എന്നിരുന്നാലും, 2010-ൽ ജിഡിസി ഓറൽ മെഡിസിനായി ഒരു പുതിയ പാഠ്യപദ്ധതിക്ക് അംഗീകാരം നൽകി, അത് പ്രകാരം വിദഗ്ധ പരിശീലനത്തിൽ പ്രവേശിക്കുന്നതിന് മെഡിക്കൽ ബിരുദം ഒരു മുൻവ്യവസ്ഥയല്ല. സ്പെഷ്യലിസ്റ്റ് പരിശീലനം സാധാരണയായി 5 വർഷമാണ്, എന്നിരുന്നാലും മെഡിക്കൽ ബിരുദം പോലെയുള്ള മുൻ പരിശീലനത്തിന്റെ ഭാഗമായി ഇത് കുറഞ്ഞത് 3 വർഷമായി കുറയ്ക്കാം. യുകെയിൽ, ഓറൽ മെഡിസിൻ ഏറ്റവും ചെറിയ ഡെന്റൽ സ്പെഷ്യാലിറ്റികളിൽ ഒന്നാണ്. ജിഡിസിയുടെ കണക്കനുസരിച്ച്, 2014 ഡിസംബർ വരെ ഓറൽ മെഡിസിനിൽ സ്പെഷ്യലിസ്റ്റുകളായി 69 ക്ലിനിക്കുകൾ രജിസ്റ്റർ ചെയ്തിട്ടുണ്ട്. 2012 ലെ കണക്കനുസരിച്ച്, യുകെയിൽ ഉടനീളം 16 ഓറൽ മെഡിസിൻ യൂണിറ്റുകൾ ഉണ്ടായിരുന്നു, കൂടുതലും ഡെന്റൽ ടീച്ചിംഗ് ഹോസ്പിറ്റലുകളെ അടിസ്ഥാനമാക്കിയുള്ളതാണ്, കൂടാതെ 40 ഓളം പ്രാക്ടീസ് കൺസൾട്ടന്റുമാരും ഉണ്ട്. ബ്രിട്ടീഷ് &amp; ഐറിഷ് സൊസൈറ്റി ഫോർ ഓറൽ മെഡിസിൻ, ആവശ്യത്തിന് ഓറൽ മെഡിസിൻ സ്പെഷ്യലിസ്റ്റുകൾ ഇല്ലെന്നും ഒരു ദശലക്ഷം ജനസംഖ്യയിൽ ഒരു കൺസൾട്ടന്റ് ഉണ്ടായിരിക്കണമെന്നും നിർദ്ദേശിച്ചു. പുതിയ തസ്തികകൾ സൃഷ്ടിക്കുകയും ട്രെയിനികളുടെ എണ്ണം വർധിക്കുകയും ചെയ്യുന്നുണ്ടെങ്കിലും പരിശീലന തസ്തികകളിലേക്കുള്ള മത്സരം തീക്ഷ്ണമാണ്.
അമേരിക്ക
അമേരിക്കൻ ഡെന്റൽ അസോസിയേഷൻ (CODA) അംഗീകൃത പ്രോഗ്രാമുകളുടെ ദൈർഘ്യം കുറഞ്ഞത് രണ്ട് വർഷമാണ്. ഓറൽ മെഡിസിൻ ഒരു അമേരിക്കൻ ഡെന്റൽ അസോസിയേഷൻ അംഗീകൃത സ്പെഷ്യാലിറ്റിയാണ്. ലോകോത്തര നിലവാരമുള്ള സേവനങ്ങൾക്കായി എഡിഎ അടുത്തിടെ ഒരു ഡെന്റൽ പ്രാക്ടീസ് പാരാമീറ്ററുകൾ ആരംഭിച്ചു.
അവലംബം
<references group="" responsive="1">
പാന്റനാൽ
ലോകത്തെ ഏറ്റവും വലിയ ചതുപ്പനിലമാണ് ബ്രസീലിലെ പാന്റനാൽ നേർത്ത ചരിവുള്ള ഈ പ്രദേശത്തു കൂടി ഒട്ടേറെ നദികൾ ഒഴുകിപ്പോകുന്നു. ചതുപ്പ് എന്നർത്ഥമുള്ള പാന്റനൂ എന്ന പോർച്ചുഗീസ് പദത്തിൽ നിന്നാണ് പാന്റനാൽ ഉണ്ടായത്. ബ്രസീലിലെ മാത്തു ഗ്രോസു, മാത്തു ഗ്രോസു ദു സുൾ എന്നീ സംസ്ഥാനങ്ങളിലും ബൊളീവിയ, പാരഗ്വായ് എന്നിവടങ്ങളിലെ കുറച്ചു ഭാഗത്തുമായി വ്യാപിച്ചു കിടക്കുന്ന പാന്റനാലിന് 1,50,000 ച.കീ.മി യാണ് വിസ്തൃതി. മഴക്കാലത്ത് ഇവിടെ വെള്ളം പൊങ്ങി 80 % സ്ഥലവും മുങ്ങിപ്പോകും.
കവി കുഞ്ജരഭാരതി
അവലംബം
വർഗ്ഗം:ദക്ഷിണേന്ത്യൻ സംഗീതം വർഗ്ഗം:കർണ്ണാടകസംഗീതജ്ഞർ
പാന്റനാൽ
പ്ലാനാൾട്ട മലമ്പ്രദേശത്തുനിന്നു പാരഗ്വായ് നദിയിലൂടെ ഒഴുകിവരുന്ന വെള്ളം ശേഖരിക്കപ്പെടുന്ന വിശാലമായൊരു പാത്രമാണ് പാന്റനാൽ. ഇതുവഴി ഒഴുകിപ്പോകുന്ന ചെറുതും വലുതുമായ നദികൾ വർഷങ്ങൾ കൊണ്ട് നിക്ഷേപിച്ച ഏക്കൽ അടിഞ്ഞാണ് പൌരാണികകാലത്ത് ഭീമാകാരമായ ഭൂവിള്ളലായിരുന്ന പാന്റനാൽ ഇന്നത്തെ രൂപത്തിലായത്. ഈ ചതുപ്പു കടലിന്റെ പടിഞ്ഞാറും വടക്കുപടിഞ്ഞാറും ചിക്കിറ്റാനോ ഊഷരവനങ്ങളും തെക്കുപടിഞ്ഞാറു ശുഷ്ക ചാക്കോ വനങ്ങളും തെക്ക് ആർദ്ര ചാക്കോ വനങ്ങളുമാണ്. വടക്കും കിഴക്കും സെറാധോ പുൽപ്രദേശങ്ങളും സ്ഥിതി ചെയ്യുന്നു. പ്രതിവർഷം 1000-400 മില്ലി മീറ്റർ മഴയാണ് പാന്റനാലിൽ ലഭിക്കുന്നത്. ഡിസംബർ മുതൽ മേയ് വരെയുള്ള മഴക്കാലത്ത് ഇവിടെ മൂന്നു മീറ്ററോളം വെള്ളം പൊങ്ങും.
പാന്റനാൽ പ്രദേശത്തെ 99 % സ്ഥലവും സ്വകാര്യ ഭൂവുടമകളുടേതാണ്. കൃഷിക്കും കാലിവളർത്തലിനുമായി അവർ ഈ സ്ഥലം ഉപയോഗിക്കുന്നു. പ്രകൃതിദത്തമായ ഒരു ജലശുദ്ധീകരണ സംവിധാനം കൂടിയാണിത്.3500 ജാതി സസ്യങ്ങൾ, 650 ജാതി പക്ഷികൾ, 400 ജാതി മീനുകൾ, 100 ജാതി സസ്തനികൾ, 80 ജാതി ഉരഗങ്ങൾ എന്നിവ പാന്റനാലിൽ കാണുന്നു. ഒരു കോടിയോളം ചീങ്കണ്ണികളാണ് ഇവിടെ വസിക്കുന്നത്. ഹയസിന്ത് തത്തകളുടെ ജന്മസ്ഥാനം കൂടിയാണ് പാന്റനാൽ. വംശനാശഭീഷണി നേരിടുന്ന ഈ തത്തകൾക്ക് ഒരെണ്ണത്തിന് കരിഞ്ചന്തയിൽ 10,000 യു.എസ്. ഡോളർ വിലയുണ്ട്.
ടൂറിസം, വനനശീകരണം, കാട്ടുതീ, സമീപപ്രദേശങ്ങളിലെ കൃഷിരീതികൾ, എണ്ണക്കുഴലുകൾ എന്നിവ പാന്റനാലിന്റെ സ്വാഭാവിക ആവാസവ്യവസ്ഥയ്ക്ക് ഭീഷ‌ണിയാണ്. പ്രദേശത്തെ സംരക്ഷിക്കുന്നതിന്റെ ഭാഗമായി 1981 ൽ ചതുപ്പുനിലത്തിന്റെ 1350 ച.കി.മീ. ഭാഗം പാന്റനാൽ മാത്തു ഗ്രോസെൻസ് നാഷണൽ പാർക്കായി പ്രഖ്യാപിച്ചു.
വർഗ്ഗം:തെക്കേ അമേരിക്കയിലെ ലോകപൈതൃകകേന്ദ്രങ്ങൾ വർഗ്ഗം:ബ്രസീലിന്റെ ഭൂമിശാസ്ത്രം
ജർഗ്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ജർഗ്. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ജർഗ് സ്ഥിതിചെയ്യുന്നത്. ജർഗ് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ജർഗ് ൽ 672 വീടുകൾ ഉണ്ട്. ആകെ ജനസംഖ്യ 3383 ആണ്. ഇതിൽ 1743 പുരുഷന്മാരും 1640 സ്ത്രീകളും ഉൾപ്പെടുന്നു. ജർഗ് ലെ സാക്ഷരതാ നിരക്ക് 72.6 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ജർഗ് ലെ 6 വയസ്സിനു താഴെയുള്ള കുട്ടികളുടെ എണ്ണം 342 ആണ്. ഇത് ജർഗ് ലെ ആകെ ജനസംഖ്യയുടെ 10.11 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1225 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 1016 പുരുഷന്മാരും 209 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 89.47 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 46.29 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
അലംബുസൻ
ഇതിഹാസ കാവ്യമായ മഹാഭാരതത്തിൽ വിവരിച്ചിരിക്കുന്ന ജടാസുരന്റെ പുത്രനായ ഒരു രാക്ഷസനാണ് അലംബുഷൻ.
അലംബുഷന്റെ പിതാവായ ജടാസുരനെ വനവാസക്കാലത്ത് ഭീമൻ വധിച്ചിരുന്നു. അന്ന് മുതൽ അവൻ പാണ്ഡവരോട് പകതീർക്കുവാനായി തക്കംനോക്കി നടന്നു. അങ്ങനെയാണ് ഭാരതയുദ്ധത്തിൽ അവൻ എത്തിച്ചേർന്നത്. ഒടുവിൽ ദുര്യോധനന്റെ അനുമതിയും വാങ്ങി, അയാള് പാണ്ഡവസൈന്യത്തെ നശിപ്പിക്കാൻ തുടങ്ങി. ഒടുവിൽ ഭീമപുത്രനായ ഘടോല്ക്കചൻ അലംബുഷനുമായി യുദ്ധത്തിലേർപ്പെടുകയും, ഒരു ഘോരയുദ്ധത്തിലൂടെ അലംബുഷനെ വധിക്കുകയും ചെയ്തു.
അവലംബം
വർഗ്ഗം:മഹാഭാരതത്തിലെ കഥാപാത്രങ്ങൾ
നായ്‌ക്കടമ്പ്
മലന്തുമ്പ എന്നും അറിയപ്പെടുന്ന നായ്‌ക്കടമ്പ് 15 മീറ്ററോളം ഉയരം വയ്ക്കുന്ന ഒരു മരമാണ്.. 900 മീറ്റർ വരെ ഉയരമുള്ള പ്രദേശങ്ങളിൽ കാണുന്ന ഈ മരം തെക്കേ ഇന്ത്യയിലാണ് പ്രധാനമായും ഉള്ളത്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഇന്ത്യയിലെ തദ്ദേശ സസ്യങ്ങൾ വർഗ്ഗം:റുബിയേസീ സസ്യകുടുംബം
കോറൽ ട്രയാംഗിൾ
ഈ പ്രദേശത്ത് ഓരോ പരിസ്ഥിതി മേഖലയിലും കുറഞ്ഞത് 500 ഇനം പവിഴപ്പുറ്റുകളെങ്കിലും ഉണ്ട്. പസഫിക്, ഇന്ത്യൻ സമുദ്രങ്ങൾക്കിടയിലാണ് പവിഴ ത്രികോണം സ്ഥിതി ചെയ്യുന്നത്. രണ്ട് ജൈവ ഭൂമിശാസ്ത്ര മേഖലകളുടെ ഭാഗങ്ങൾ ഈ പ്രദേശങ്ങൾ  ഉൾക്കൊള്ളുന്നു; ഇന്തോനേഷ്യൻ-ഫിലിപ്പൈൻസ് മേഖല, ഫാർ സൗത്ത് വെസ്റ്റേൺ പസഫിക് മേഖല.
2014-ൽ, ഏഷ്യൻ ഡെവലപ്‌മെന്റ് ബാങ്ക് (ADB) പവിഴ ത്രികോണത്തിലെ സമുദ്ര ആവാസവ്യവസ്ഥയുടെ മൊത്ത ആഭ്യന്തര ഉൽപ്പാദനം പ്രതിവർഷം ഏകദേശം $1.2 ട്രില്യൺ ആണെന്നും 120 ദശലക്ഷത്തിലധികം ആളുകൾക്ക് ഭക്ഷണം നൽകുന്നുവെന്നും റിപ്പോർട്ട് ചെയ്യുന്നു. കോറൽ ട്രയാംഗിൾ നോളജ് നെറ്റ്‌വർക്ക് അനുസരിച്ച്,  ഈ പ്രദേശം മത്സ്യബന്ധന കയറ്റുമതിയിൽ നിന്നും പ്രതിവർഷം ഏകദേശം 3 ബില്യൺ ഡോളർ വിദേശനാണ്യ വരുമാനവും മറ്റൊരു $3 ബില്യൺ തീരദേശ ടൂറിസം വരുമാനവും ലഭ്യമാക്കുന്നു.
വേൾഡ് വൈഡ് ഫണ്ട് ഫോർ നേച്ചർ, ഈ പ്രദേശ സമുദ്ര സംരക്ഷണത്തിന് മുൻ‌ഗണന നൽകുന്നുണ്ട്. [1]
കോറൽ ട്രയാംഗിൾ ദിനം
ജൂൺ 9-ാം തീയതി കോറൽ ട്രയാംഗിൾ ദിനം അഥവാ പവിഴ ത്രികോണ ദിനമായി ആചരിക്കുന്നു.[2]
പുറത്തേക്കുള്ള കണ്ണികൾ
വർഗ്ഗം:പവിഴപ്പുറ്റുകൾ
എപിതെറാപ്പി
തേൻ, പരാഗം, തേൻമെഴുക്, റോയൽ ജെല്ലി, തേനീച്ച വിഷം എന്നിവ ഉൾപ്പെടെയുള്ള തേനീച്ച ഉൽപ്പന്നങ്ങൾ ഉപയോഗിക്കുന്ന ബദൽചികിൽസ  ശാഖയാണ് എപിതെറാപ്പി. എപിതെറാപ്പിയുടെ വക്താക്കൾ ആരോഗ്യ ആനുകൂല്യങ്ങൾക്കായി അവകാശവാദമുന്നയിക്കുന്നുവെങ്കിലും  തെളിവുകൾ അടിസ്ഥാനമാക്കിയുള്ള മരുന്ന് ചികിൽസയിൽ ഇതിന് പിന്തുണ ലഭിക്കുന്നില്ല.
ചരിത്രം
ചൈനീസ്, കൊറിയൻ, റഷ്യൻ, ഈജിപ്ഷ്യൻ, ഗ്രീക്ക് പരമ്പരാഗത വൈദ്യശാസ്ത്ര രീതികളിൽ തേനീച്ച ഉൽപ്പന്നങ്ങളുടെ മെഡിക്കൽ സ്വഭാവത്തെക്കുറിച്ചുള്ള പരാമർശങ്ങൾ കാണാം. ഹിപ്പോക്രാറ്റസ്, ഗാലൻ എന്നിവരുടെ കാലം മുതൽ എപിതെറാപി  ചികിൽസ നടന്നിരുന്നു,   എന്നാൽ ശരിയായ ക്ലിനിക്കൽ പരീക്ഷണങ്ങളിൽ  അവകാശവാദങ്ങൾ ഒരിക്കലും പരീക്ഷിക്കപ്പെട്ടിരുന്നില്ല. 1957-ൽ യു‌എസ്‌എസ്ആർ ആരോഗ്യ മന്ത്രാലയം നിക്കോളായ് ആർട്ടെമോവിന്റെ "ഇൻസ്ട്രക്ഷൻ ഫോർ ബീ സ്റ്റിംഗ് വെനം എപിതെറാപ്പി" അംഗീകരിച്ചുകൊണ്ട്, ചില രോഗങ്ങളെ ചികിത്സിക്കാൻ തേനീച്ച വിഷം ഉപയോഗിക്കാൻ അനുമതി നൽകി.
ആരോഗ്യ അവകാശവാദങ്ങൾ
എപിതെറാപ്പിയെ പല ഉപയോഗങ്ങൾക്കും ബദൽ മരുന്നായി ഉപയോഗിക്കുന്നു, എന്നാൽ അതിന്റെ ആരോഗ്യ അവകാശവാദങ്ങളെ ശാസ്ത്രീയ തെളിവുകൾ പിന്തുണയ്ക്കുന്നില്ല. തേനീച്ച വിഷം അല്ലെങ്കിൽ മറ്റ് തേനീച്ച ഉൽപ്പന്നങ്ങൾ കാൻസർ ചികിത്സയ്‌ക്കോ പ്രതിരോധത്തിനോ ഫലപ്രദമല്ല. പൊതുവേ, മുറിവ് ചികിത്സയിൽ തേൻ ഉപയോഗിക്കുന്നതിനുള്ള തെളിവുകൾ വളരെ താഴ്ന്ന നിലവാരമുള്ളതിനാൽ ഉറച്ച നിഗമനങ്ങളിൽ എത്തിച്ചേരാനാവില്ല.
അപകടസാധ്യതകൾ
തേനീച്ച വിഷം തെറാപ്പിയിൽ പ്രതികൂല പ്രതികരണങ്ങൾ പതിവാണ്. വിഷം പതിവായി ഉപയോഗിക്കുന്നത് ആർത്രോപതിയിലേക്ക് നയിക്കാം. സംവേദനക്ഷമതയുള്ള വ്യക്തികളിൽ, വിഷം അലർജിയുണ്ടാക്കാം. ഇത് മിതമായ, പ്രാദേശിക വീക്കം മുതൽ കഠിനമായ വ്യവസ്ഥാപരമായ പ്രതികരണങ്ങൾ, അനാഫൈലക്റ്റിക് ഷോക്ക് അല്ലെങ്കിൽ മരണം വരെ ഉണ്ടാക്കാം.